title: Long Island -luokka

text: Long Island -luokka oli Yhdysvaltain laivaston saattuetukialusluokka, jossa oli kaksi alusta. Luokan alukset olivat rahtialuksesta muutettuja ja niiden tyyppimerkintänä oli aluksi AVG ().


title: Long Island -luokka

text: Luokan ensimmäinen alus "USS Long Island" (runkonumerot AVG-1, ACV-1 ja lopulta CVE-1) laskettiin vesille 11. tammikuuta 1940 ja se palveli toisen maailmansodan Yhdysvaltain laivastossa. Luokan toinen alus "HMS Archer" laskettiin vesille 14. joulukuuta 1939 ja se palveli Britannian kuninkaallisessa laivastossa, vaikka sillekin annettiin Yhdysvaltain runkonumero BAVG-1.


title: Long Island -luokka

text: Jo 1930-luvun alkupuolelta alkaen Yhdysvaltain laivasto oli kiinnostunut hankkimaan pieniä lentokoneiden kuljetuskykyisiä aluksia, jotka joko kuljettaisivat täydennyksiä lentotukialuksille tai maavoimien lentoyksiköiden lentokoneita merten takaisiin tukikohtiin. Washingtonin laivastosopimuksen tonnisto rajoitukset aiheuttivat keskittymisen taistelukelpoisiin aluksiin eikä apualusten valmistuksesta laivasto ja maavoimat päässeet yhteisymmärrykseen.


title: Long Island -luokka

text: Moore-Macormick Linen alusten siirto laivastolle varmistui keväällä 1941 ja C3-luokan rahtialus "Mormacmail" siirrettiin muutostöitä varten telakalle. Presidentin tukemana muutostyöt saattuetukialukseksi AVG-1 valmistuivat kolmessa kuukaudessa. Ensimmäistä "USS Long Islandia" lukuun ottamatta muutetut alukset luovutettiin Britannian kuninkaalliselle laivastolle.


title: Norbert Brunner

text: Norbert Brunner (s. 21. kesäkuuta 1942 Naters) on katolisen kirkon sveitsiläinen pappi, joka on toiminut Sionin hiippakunnan piispana vuodesta 1995. Hän sai pappisvihkimyksensä 6. heinäkuuta 1968, ja piispaksi hänet vihittiin 9. kesäkuuta 1995 kardinaali Henri Schweryn toimiessa pääkonsekraattorina. Brunner valittiin Sveitsin piispainkonferenssin johtoon kaudeksi 2010–2012.


title: Norbert Brunner

text: Brunner vastustaa pappien pakollista selibaattia. Hänen mukaansa Sveitsin piispojen enemmistö on hänen kanssaan asiasta samaa mieltä.


title: Spirokeetat

text: Spirokeetat ("Spirochaetes") ovat pitkänomaisia spiraalimaisia gramnegatiivisia bakteereita. Spirokeettojen pituus on 5-250 µm ja paksuus 0,1-0,6 µm. Useimmat spirokeetat ovat anaerobisia mutta useita poikkeuksiakin löytyy. Spirokeetat liikkuvat flagellojen avulla.


title: Spirokeetat

text:
Spirokeetat jaetaan kolmeen heimoon, jotka kaikki kuuluvat Spirochaetales-luokkaan.
Yleisiä taudinaiheuttajia ovat:


title: Thomas Anders

text: Thomas Anders, oikealta nimeltään Bernd Weidung (s. 1. maaliskuuta 1963 Koblenz, Länsi-Saksa), on saksalainen laulaja, joka tunnetaan vuosina 1984–1987 ja uudestaan 1998–2003 toimineen Modern Talking -yhtyeen johtomiehenä ja laulajana.


title: Saipan-luokka

text: Saipan-luokka oli Yhdysvaltain laivaston lentotukialusluokka, jossa oli kaksi toisen maailmansodan loputtua valmistunutta alusta.


title: USS Lexington (CV-2)

text: USS Lexington (runkonumero CV-2) oli Yhdysvaltain laivaston Lexington-luokan lentotukialus toisessa maailmansodassa. Alus tilattiin alun perin taisteluristeilijänä, mutta rakentamisen aikana alus päätettiin muuttaa lentotukialukseksi.


title: USS Lexington (CV-2)

text: Alus oli alun perin tarkoitus valmistaa taisteluristeilijänä runkonumeroltaan CC-1. Sen köli laskettiin 8. tammikuuta 1921 taisteluristeilijänä CC-1 Fore River Shipbuilding Companyllä Quincyssä Massachusettsissa. 1. heinäkuuta 1922 alus päätettiin muuttaa lentotukialukseksi. Se laskettiin vesille 3. lokakuuta 1925 kumminaan apulaislaivastoministerin Theodore Douglas Robinson puoliso. Alus valmistui 14. joulukuuta 1927 ensimmäisenä päällikkönään Albert W. Marshall.


title: USS Lexington (CV-2)

text: Varustamisen ja koeajojen jälkeen "USS Lexington" liittyi 7. huhtikuuta 1928 taistelulaivastoon San Pedrossa Kaliforniassa. Alus palveli länsirannikolla taistelulaivaston lentotukialuslaivueessa. Se osallistui Havaijin vesillä (1928 Fleet Problem VIII), Panaman kanavan edustalla (1929 Fleet Problem IX), Karibianmerellä 1930 kahdesti ja itäisellä Tyynellä valtamerellä pidettyihin harjoituksiin. Vuoden 1941 syksyllä alus purjehti taistelulaivaston mukana Havaijille harjoituksiin.


title: USS Lexington (CV-2)

text: Japanin hyökätessä Pearl Harboriin 7. joulukuuta 1941 "USS Lexington" oli kuljettamassa kahdeksaatoista Yhdysvaltain merijalkaväen Vought SB2U Vindicator -tiedustelupommittajaa Midwaylle. Alus oli 700 merimailia Oahulta länteen ja 220 merimailia Midwayltä kaakkoon. Alus lähetti tiedustelukoneita ilmaan etsimään keisarillisen Japanin laivastoa ja aloitti paluumatkan Havaijille liittyäkseen "USS Enterprisen" taisteluosastoon. Osastot etsivät vihollista Oahun lounaispuolisilta merialueilta ennen paluutaan Pearl Harboriin 18. joulukuuta.


title: USS Lexington (CV-2)

text: "USS Lexingtonin" johtama Task Force 17 lähti jo seuraavana päivänä merelle iskeäkseen Japanin joukkoihin Gilbertin saarten Jaluitilla, jotta Wakeen kohdistuva paine hellittäisi. Hyökkäys peruutettiin 20. joulukuuta ja osasto lähti kohti Wakea suojatakseen Wakelle täydennystä toimittavaa "USS Saratogaa". Waken kukistuttua 23. joulukuuta kumpikin tukialusosasto määrättiin palaamaan Pearl Harboriin, jonne ne saapuivat 27. joulukuuta.


title: USS Lexington (CV-2)

text: Se palveli Pearl Harborista käsin vara-amiraali Wilson Brownin Task Force 11:n lippulaivana. Alus partioi 11. tammikuuta 1942 saakka Oahun Johnstonin ja Palmyran muodostamassa kolmiossa estääkseen alueen käytön. Sen oli tarkoitus iskeä Wakelle, mutta operaatio keskeytyi sukellusveneen torpedoitua tankkeri "USS Nechesin" 2.-3. tammikuuta välisenä yönä. Osasto suuntasi 16. helmikuuta Rabauliin, jonne oli tarkoitus iskeä 21. helmikuuta. Hyökkäystä edeltävänä päivänä osasto joutui 18 yksimoottorisen "Kate" -pommittajan maaliksi. Osaston suojana olleet hävittäjät ampuivat alas ensimmäisen aallon yhdeksästä koneesta viisi, mutta neljä konetta hyökkäsivät kohti "USS Lexingtonia" ilman tulosta menettäen vielä kolme konetta. Seuraavan aallon yhdeksän koneen saapuessa osaston suojana oli ainoastaan kaksi "F4F Wildcat"-hävittäjää, mutta viisi hyökkääjää ammuttiin alas. Neljä selvinnyttä pommikonetta yrittivät tuloksetta osua lentotukialukseen. Lopulta jälkimmäisen osaston neljä konetta ammuttiin alas. Kaikkiaan 18 hyökkääjästä selvisi takaisin vain yksi. Laivasto-osaston paljastuttua operaatiosta luovuttiin.


title: USS Lexington (CV-2)

text: "USS Lexington" viipyi Korallimerellä, kunnes se kohtasi "USS Yorktownin" johtaman Task Force 17:n 6. maaliskuuta Uusilla Hebrideillä. Yhdistetyn taisteluosaston kohteena oli Uuden Guinean pohjoisrannikon meriliikenne. Osasto siirtyi Uuden Guinean etelärannikolle Papuanlahdelle lähettäen koneensa saaren yli pohjoisrannalle läpi Owen Stanley vuoriston solien. "USS Lexingtonilta" nousi 10. maaliskuuta: 8 Wildcatia, 30 Dauntlessia, ja 13 Devastatoria iskeäkseen Salamauaan. "USS Yorktownin" osasto iski saman aikaisesti Laeen. Lentokoneet tuhosivat yhden suuren miinanraivaajan, 6000 tonnin rahtialuksen sekä kevyen risteilijän. Yksi hyökänneistä koneista ei palannut. "USS Lexington" palasi iskun jälkeen Pearl Harboriin, jonne se saapui 26. maaliskuuta.


title: USS Lexington (CV-2)

text: Alus lähti uudelleen merelle 15. huhtikuuta, liittyen 1. toukokuuta uudelleen Task Force 17:ään. Yhdysvaltain laivaston saatua tiedon Japanin laivaston keskityksistä Korallimerelle taisteluosasto aloitti vihollisen etsinnän. Japanin eteneminen tuli estää, jotta yhteydet Australiaan ja Uuteen-Seelantiin eivät katkeaisi. Tiedustelukoneet havaitsivat 7. toukokuuta Japanin laivaston lentotukialusosaston, jolloin "USS Lexingtonin" lentokoneet aloittivat hyökkäyksen, jossa upotettiin kevyt lentotukialus "Shoho".


title: USS Lexington (CV-2)

text: Myöhemmin samana päivänä Yhdysvaltain osaston lentokoneet torjuivat "Zuikakulta" ja Shokakulta" saapuneen hyökkäysosaston pudottaen yhdeksän lentokonetta. Aamulla 8. toukokuuta "USS Lexingtonin" tiedustelukone havaitsi "Shokakun" taisteluosaston. Hyökkäys aloitettiin välittömästi, jolloin japanilaistukialus vaurioitui pahoin.


title: USS Lexington (CV-2)

text: Hieman myöhemmin japanilaisten hyökkäys läpäisi "USS Lexingtonin" puolustuksen osuen alukseen kahdella torpedolla ja kolmella pommilla. Alus kallistui seitsemän astetta ja sillä syttyi tulipaloja. Tulipalot saatiin hallintaan ja kallistus saatiin tasattua. Aluksen nopeus oli laskenut 25 solmuun ja se valmistautui vastaanottamaan lentokoneitaan. Aluksen sisätiloissa räjähti höyrystynyt lentokonebensiini sytyttäen suuren tulipalon.


title: USS Lexington (CV-2)

text: Aluksen päällikkö Frederick C. Sherman määräsi kello 15:58 vikapartioita lukuun ottamatta miehistön lentokannelle. Hän määräsi 17:07 miehistön jättämään laivan. Aluksen suojana olevat hävittäjät poimivat aluksen miehistön merestä. Amiraali Fitch siirsi lippunsa risteilijä "USS Minneapolisille".


title: USS Lexington (CV-2)

text: Hävittäjä "USS Phelps" määrättiin upottamaan torpedoimalla palava lentotukialus. Hävittäjä laukaisi viisi torpedoa, joista kolme tai neljä osui lentotukialukseen upottaen sen kello 19:56.


title: USS Lexington (CV-2)

text: Aluksen hylyn löysi 800 kilometrin päässä Australian rannikosta miljardööri Paul Allenin johtama tutkimusryhmä 5. maaliskuuta 2018. Lentokoneiden todettiin kestäneen erittäin hyvin, niistä 11 oli edelleen kannella.


title: Pierre Rolland

text: Pierre Rolland (s. 10. lokakuuta 1986 Gien) on ranskalainen maantiepyöräilijä. Hän aloitti Crédit Agricole -joukkueessa harjoittelijana syksyllä 2006 ja kilpaili tallissa ammattilaisena seuraavat kaksi vuotta. Hän siirtyi Bbox Bouygues Télécom -joukkueeseen 2009 ja edusti samaa tallia, nimeltään sittemmin Team Europcar, vuoteen 2015. Hän siirtyi 2016 yhdysvaltalaistalli Team EF Education First–Drapac p/b Cannondaleen. Vuodesta 2019 hän on edustanut Vital Concept-B&B Hotels -joukkuetta.


title: Pierre Rolland

text: Ranskan ympäriajossa 2011 Rolland voitti Alpe d'Hueziin päättyneen 19. etapin. Hän voitti myös nuorten kilpailun. Vuoden 2012 kilpailussa hän voitti La Toussuireen päättyneen 11. etapin. Italian ympäriajossa 2017 hän voitti 17. etapin, jonka maalipaikkana oli Canazei.


title: Pierre Rolland

text: Lähde: Cycling Archives


title: USS Essex (CV-9)

text: USS Essex (runkonumero CV-9, 1. lokakuuta 1952 alkaen CVA-9 ja 8. maaliskuuta 1960 alkaen CVS-9) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1951–1969, joina aikoina se osallistui toiseen maailmansotaan, Korean sotaan ja Kuuban kriisiin.


title: USS Essex (CV-9)

text: Alus tilattiin Newport News Shipbuildingiltä Newport Newsistä Virginiasta. Sen köli laskettiin 28. huhtikuuta 1941 ja alus laskettiin vesille 31. heinäkuuta 1942 kumminaan ilmavoimista vastaavan apulaislaivastoministerin Artemus L. Gatesin puoliso. Alus otettiin palvelukseen 31. joulukuuta ensimmäisenä päällikkönään D. B. Duncan.


title: USS Essex (CV-9)

text: Keväällä 1960 alus muutettiin sukellusvenetorjuntatukialukseksi ja se siirrettiin Quonset Pointiin Rhodes Islandille. Samalla alus määrättiin 18. lentotukialusviirikön ja 3. sukellusvenelentotukialusryhmän () lippulaivaksi. Alus osallistui seuraavien vuosien aikana koulutuspurjehduksiin ja NATOn sekä CENTOn sotaharjoituksiin. Marraskuussa 1960 alus liitettiin Ranskan laivastoon operaatio Jet Streamiin.


title: USS Essex (CV-9)

text: Pinnanalla kulkenut sukellusvene "USS Nautilus" törmäsi 11. marraskuuta 1966 alukseen Moreshead Citystä 350 merimailia itään. Kumpikin alus kykeni palaamaan satamaan ilman ulkopuolista apua. "Essex" siirrettiin Norfolkiin korjattavaksi.


title: USS Essex (CV-9)

text:
Alus poistettiin palveluksesta 30. kesäkuuta 1969 ja se poistettiin alusluettelosta 1.
kesäkuuta 1973. Hylky myytiin 1. kesäkuuta 1975 romutettavaksi.


title: USS Yorktown (CV-10)

text: USS Yorktown (runkonumero CV-10) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1953-1970, joina aikoina se osallistui toiseen maailmansotaan sekä Korean ja Vietnamin sotiin.


title: USS Yorktown (CV-10)

text: Alus tilattiin Newport News Shipbuilding and Drydock Companyltä Newport Newsistä Virginiasta nimellä USS "Bon Homme Richard". Sen köli laskettiin 1. joulukuuta 1942. Alus nimettiin uudelleen 26. syyskuuta USS "Yorktowniksi". Se laskettiin vesille 21. tammikuuta 1943 kumminaan rouva Eleanor Roosevelt ja liitettiin laivastoon 15. huhtikuuta Norfolkin laivastontelakalla ensimmäisenä päällikkönään Joseph J. Clark.


title: USS Yorktown (CV-10)

text: Alus viipyi Norfolkissa aina 21. toukokuuta saakka, jolloin se lähti koeajoihin Trinidadiin. Alus palasi 17. kesäkuuta Norfolkiin, jossa aluksella havaittujen vikojen korjaaminen aloitettiin. Se palasi palvelukseen 1. heinäkuuta, jolloin se aloitti lentotoimintaharjoitukset Norfolkin edustalla. Harjoitusten päätteeksi 6. heinäkuuta alus aloitti matkan Tyynelle valtamerelle läpäisten Panaman kanavan 11. heinäkuuta. Alus jatkoi seuraavana päivänä matkaansa Balboasta saapuen Pearl Harboriin 24. heinäkuuta ja aloittaen kuukauden kestävän harjoittelujakson Havaijin vesillä.


title: USS Yorktown (CV-10)

text: USS"Yorktown" aloitti 22. elokuuta matkan sotatoimialueelle. Aluksen ympärille koottu TF15 saapui 31. elokuuta 128 merimailia Marcussaarista, josta lentotukialus lähetti koneensa iskemään Marcussaaria ennen paluumatkaansa Havaijille vielä samana iltana. Alus saapui Pearl Harboriin 7. syyskuuta.


title: USS Yorktown (CV-10)

text: Alus lähti 9. syyskuuta San Franciscoon, jonne se saapui 13. syyskuuta. Alukselle siirrettiin lentokoneita ja materiaalia ennen sen lähtöä 15. syyskuuta takaisin Pearl Harboriin. Alus lähti 29. syyskuuta sotatoimialueelle. Varhain 5. lokakuuta aluksen lentokoneet aloittivat rynnäköt Wakesaarten japanilaisasemia vastaan. Yöksi lentotoiminta keskeytettiin tukialusosaston siirtyessä kauemmas saaresta, mutta aamulla 6. lokakuuta niitä taas jatkettiin. Illalla osasto aloitti paluumatkansa Havaijille saapuen Oahulle 11. lokakuuta.


title: USS Yorktown (CV-10)

text: Vuoden 1970 alkupuolen USS "Yorktown" oli Norfolkissa aloittaen palveluksesta poistamisen. Alus poistettiin palveluksesta 27. kesäkuuta Philadelphiassa Pennsylvaniassa, ja se kiinnittyi laituriin Philadelphiaan sijoitettujen Atlantin reservilaivaston alusten rinnalle. Alus poistettiin laivaston alusluettelosta 1. kesäkuuta 1973. Vuonna 1974 laivastoministeriö hyväksyi aluksen luovuttamisen museoitavaksi Charlestoniin South Carolinaan. Alus hinattiin kesäkuussa 1975 Bayonnesta Charlestoniin, jossa se 13. lokakuuta virallisesti nimettiin laivaston 200-vuotismuistomerkiksi.


title: Vincent Spadea

text: Vincent Spadea (s. 19. heinäkuuta 1974 Chicago, Illinois) on yhdysvaltalainen entinen tennispelaaja. Parhaimmillaan hän oli kaksinpelissä ATP-listan sijalla 18 helmikuussa 2005 ja nelinpelissä sijalla 90 kesäkuussa 2006. Hän voitti urallaan yhden ATP-turnauksen kaksinpelissä ja kolme turnausta nelinpelissä.


title: Vincent Spadea

text: Grand Slam -turnauksissa Spadea pääsi kaksinpelissä parhaimmillaan puolivälieriin Australian avoimissa 1999. Turnauksessa hän voitti neljännellä kierroksella maailmanliston kuutosen, Andre Agassin. Puolivälierissä hän hävisi Tommy Haasille.


title: Vincent Spadea

text: Ensimmäisen ja ainoan turnausvoittonsa kaksinpelissä Spadea saavutti Scottsdalessa vuonna 2004, jossa hän voitti loppuottelussa Nicolas Kieferin luvuin 7–5, 6–7(5), 6–3. Lisäksi hän oli kaksinpelin loppuottelussa häviävänä osapuolena neljä kertaa. Nelinpelissä hän voitti kolme turnausta. Ensimmäinen tuli Buenos Airesissa 1995 Christo van Rensburgin parina, toinen Orlandossa 1997 Mark Meikleinin parina, ja kolmas Taškentissa 1997 Vincenzo Santopadren parina.


title: Vincent Spadea

text: Spadea pelasi kaksissa olympialaisissa, Sydneyssä 2000 ja Ateenassa 2004. Sydneyssä hän hävisi ensimmäisellä kierroksella Patrick Rafterille suoraan kahdessa erässä. Ateenassa hän puolestaan voitti ensimmäisellä kierroksella Jürgen Melzerin, mutta hävisi toisella kierroksella Nicolás Massúlle, joka voitti lopulta olympiakultaa.


title: Takrolimuusi

text:
Takrolimuusi on lääke muun muassa atopian hoitoon. Esimerkiksi Protopic on yksi atooppiseen ihottumaan käytettävissä oleva voide, joka ei sisällä kortisonia.
Takrolimuusia saadaan "Streptomyces tsukubaensis"-bakteerista. Takrolimuusi kuuluu ns. makrolideihin ja se on kalsineuriini-entsyymin salpaajaa eli tulehdussalpaajaa, jota on viime vuosiin saakka käytetty pääasiassa sisäisesti elintensiirtojen jälkeisten hylkimisreaktioiden estoon.


title: Takrolimuusi

text: Takrolimuusin kemiallinen kaava on CHNO, moolimassa 804,018 g/mol ja CAS-numero 104987-11-3.


title: Sound Pack (Dingo)

text: Sound Pack on vuonna 2010 julkaistu Dingon kokoelmalevy.


title: Sound Pack (Dingo)

text: Kaikki sävellykset ja sanoitukset Neumann, ellei toisin mainita.*Levyn kannen tekijätiedoissa kappaleen säveltäjäksi on virheellisesti merkitty Neumann.


title: Sound Pack (Dingo)

text: DVD:llä oleva keikka on taltioitu Porin Puuvillatehtaalla heinäkuussa 1985. Konsertti on julkaistu aiemmin julkaisuilla "Nimemme on Dingo" (1984, VHS), "Dingo Live" (1999, VHS), "Dingomania" (2004, DVD) ja "Kunnian päivät 1983–1986" (2006, 3CD+DVD)


title: Novara Calcio

text: Novara Calcio on italialainen jalkapalloseura, joka on perustettu Novarassa vuonna 1908. Se pelasi kauden 2010–2011 Serie B:ssä, mutta sijoittui kolmanneksi, ja teki siten seuraavaksi kaudeksi sarjanousun Italian jalkapallon korkeimmalle sarjatasolle Serie A:han. Kauden 2011–2012 päätteeksi se putosi jälleen Serie B:hen.


title: Novara Calcio

text: Novara pelaa kotiottelunsa Stadio Silvio Piolalla, jolle mahtuu noin 10 000 katsojaa.


title: Novara Calcio

text: Joulukuussa 1908 kahdeksan 15–16-vuotiasta "Liceo Carlo Alberto"n opiskelijaa loivat lukioonsa oman jalkapalloyhdistyksen, "Football Association Studenti"n. Tuohon aikaan Novarassa toisetkin nuoret opiskelijat perustivat muita pieniä urheiluun keskittyneitä yhdistyksiä. Yhdistysten parhaat jalkapalloilijat kerääntyivät yhdeksi joukkueeksi, joka sai nimekseen "Novara Calcio". Joukkue pelasi ensimmäisen ottelunsa 3. marraskuuta 1912. Vastaan asettui vuonna 1906 perustettu Torino FC, joka voitti Novaran 2–1. Novaran kautta aikain ensimmäisen maalin teki Mario Meneghetti.


title: Novara Calcio

text: Ensimmäisen ja toisen maailmansodan välisenä aikana Novara yhdistyi Pro Vercellin, Alessandrian ja Calcion kanssa muodostaen niin kutsutun Piemonten nelikulmion.


title: Novara Calcio

text: Toisen maailmansodan jälkeen Novara pelasi lupaavasti Serie A:ssa. Heidän paras pelaajansa siihen aikaan oli Silvio Piola, joka teki uransan aikana pelkästään seurajoukkueissa yli 300 maalia. Hänellä oli suuri myönteinen vaikutus Novaran etenemiseen. Piola lähti Novarasta 40-vuotiaana vuonna 1954, jolloin hän myös lopetti pelaajauransa. Novaran kotistadion nimettiin Piolan mukaan vuonna 1996 hänen kuolemansa jälkeen.


title: Novara Calcio

text: Vuonna 1956 Novara putosi ensimmäistä kertaa Serie B:hen. Viisi vuotta sen jälkeen joukkue putosi Serie C:hen sääntörikkomuksen vuoksi. Se nousi takaisin Serie B:hen, mutta muutamaa vuotta myöhemmin se romahti taas alemmas aina Italian alimmalle sarjatasolle.


title: Novara Calcio

text: Novara pelasi vuosikymmeniä alimmilla sarjatasoilla Italiassa, kunnes se voitti Lega Pro Seconda Divisionen (entisen Serie C2:n) mestaruuden kaudella 2002–2003, ja nosti itsensä ylemmälle sarjatasolle. Seitsemän vuotta sarjanousun jälkeen se juhli mestaruutta Lega Pro Prima Divisionessa, ja kohosi Serie B:hen, jossa se oli edellisen kerran ollut mukana 33 vuotta aiemmin.


title: Novara Calcio

text: Kesäkuussa 2011 Novara pelasi kauden viimeisen Serie B -ottelunsa, mutta jäi seitsemän pisteen päähän suorasta sarjanousijan paikasta. Joukkue eteni pudotuspeleihin kolmea muuta joukkuetta vastaan ja voitti finaalissa Padova Calcion 2–0 edeten 55 vuoden poissaolon jälkeen Italian korkeimmalle sarjatasolle. Kauden 2011–2012 päätteeksi se putosi jälleen Serie B:hen.


title: Yūhi Sekiguchi

text: Yūhi Sekiguchi (, s. 29. joulukuuta 1987 Tokio) on japanilainen moottoriurheilija. Vuonna 2004 hän ajoi kaksi kilpailua Aasian Formula Renault Challenge -sarjassa saavuttamatta pisteitä. Vuonna 2005 Sekiguchi ajoi Formula Toyota -sarjassa sijoittuen viidenneksi. Vuonna 2006 Sekiguchi voitti sekä Formula Toyota että Japanin Formula Challenge -sarjojen mestaruudet. Vuonna 2007 Sekiguchi sijoittui seitsemänneksi All-Japan Formula 3 -sarjassa. Vuonna 2008 Sekiguchi kilpaili International Formula Master ja Super GT -sarjoissa. Hän ajoi myös kaksi kilpailua Aasian GP2-sarjassa saavuttamatta pisteitä. Vuonna 2009 Sekiguchi palasi All-Japan F3-sarjaan sijoittuen viidenneksi National-luokassa. Vuonna 2010 hän sijoittui sarjan toiseksi. Sekiguchi jatkoi sarjassa myös kaudella 2011, jolloin hän onnistui voittamaan sarjan mestaruuden.


Ampumahiihdon maailmanmestaruuskilpailut 1979 järjestettiin Ruhpoldingissa, Saksan liittotasavallassa.


title: Washington Shirley

text: Washington Shirley (1722–1778) oli englantilainen amiraali ja tähtitieteen harrastaja. Hän oli viides Ferrersin jaarli.


title: Washington Shirley

text: Shirley liittyi laivastoon jo nuorena. Hänet ylennettiin luutnantiksi 1741, yliluutnantiksi tammikuussa 1746 ja kapteeniksi huhtikuussa 1756. Hän kohosi vuonna 1746 "Fox"-nimisen fregatin päälliköksi ja nousi siitä vuosien varrella yhä isompien alusten kapteeniksi, joissa oli 50 tykin alustaan. Marraskuussa 1759 Shirleyn komentama alus osallistui seitsenvuotisen sodan Quiberoninlahden meritaisteluun, jossa Englanti voitti Ranskan. Kun hänen veljensä, neljäs Ferrersin jaarli, menehtyi vuonna 1760, Washington Shirley hylkäsi laivastouran ja otti veljensä paikan ylähuoneessa. Vuonna 1761 hänet valittiin Royal Societyn jäseneksi hänen Venuksen ohituksesta tekemiensä havaintojen ansiosta.


title: Washington Shirley

text:
Shirley oli kiinnostunut tähtitieteestä ja hänellä oli oma telluurio. Shirley osti Joseph Wrightin maalauksen Filosofi luennoi telluuriosta, ja on arveltu, että maalauksen oikeassa laidassa olevat henkilöt saattavat olla Shirley ja hänen veljenpoikansa.
Teos on nykyisin Derbyn kaupunginmuseossa.


title: Juan Soldevilla y Romero

text: Juan Soldevilla y Romero (20. lokakuuta 1843 Fuentelapeña – 4. kesäkuuta 1923 Zaragoza) oli katolisen kirkon espanjalainen kardinaali. Hän sai pappisvihkimyksensä joulukuussa 1867 ja valmistui teologian tohtoriksi vuonna 1868.


title: Juan Soldevilla y Romero

text: Piispaksi hänet vihittiin 28. huhtikuuta 1889 Valladolidin tuomiokirkossa Benito Sanz y Forésin toimiessa pääkonsekraattorina. Soldevilla y Romero toimi vuosina 1889–1901 Tarazonan piispana ja Tudelan apostolisena hallitsijana. Vuonna 1901 hän siirtyi Zaragozan arkkipiispaksi. Soldevilla y Romerosta tehtiin kardinaalipappi 15. joulukuuta 1919. Hän sai Santa Maria del Popolon kardinaalipapin arvon 22. huhtikuuta 1920, ja hän osallistui vuoden 1922 konklaaviin, joka valitsi paavi Pius XI:n.


title: Juan Soldevilla y Romero

text: Anarkistiryhmä Los Solidarios murhasi kardinaalin pommi-iskulla vuonna 1923. Romeron surmaaminen oli kosto muun muassa ammattiyhdistysaktiivi Salvador Seguin murhasta, johon hän oli sekaantunut. Kardinaali Romeron tiedetään rahoittaneen ja tukeneen paikallisten työnantajien perustamia ryhmittymiä, jotka olivat suorittaneet useita väkivallantekoja ammattiliittojen jäseniä kohtaan.


Ampumahiihdon maailmanmestaruuskilpailut 1978 järjestettiin Hochfilzenissä, Itävallassa.


title: Kelpoisuus (oikeustiede)

text: Kelpoisuus () on sopimusoikeudellinen valtuutukseen liittyvä käsite, joka määrittää sen, kuinka laaja oikeus sitoumusten tekemiseen edustajalla on. Kelpoisuus määrittää toisin sanoen edustusvallan ulkorajan, ja se määräytyy valtuutuksen (kuten valtakirjan) sisällön tai ulkoisesti havaittavien tunnusmerkkien (kuten edustajan aseman) perusteella. Kelpoisuus on laajempi käsite kuin toimivalta. Kelpoisuuden rajoituksilla tarkoitetaan edustusvallan rajojen määrittämistä niin, että sopimuskumppanit tulevat tietoisiksi näistä rajoituksista. Oikeustoimi ei sido päämiestä, jos edustaja on sen tehdessään ylittänyt kelpoisuutensa.


Ampumahiihdon maailmanmestaruuskilpailut 1977 järjestettiin Lillehammerissa, Norjassa.


title: SC Fortuna Köln

text: SC Fortuna Köln on saksalainen jalkapalloseura, jonka kotikaupunki on Köln. Seuran kotikenttä on Südstadion.


title: Rochelle Ashana

text: Rochelle Ashana on yhdysvaltalainen entinen näyttelijä, joka esiintyi muun muassa elokuvissa "Kickboxer", "Bushidon miekka" ja "Kauhun yö 2". Hän esiintyi myös "A-Team" televisiosarjan viidennellä tuotantokaudella ja esiintyi sijaisnäyttelijänä elokuvassa "Blade".


title: Benito Sanz y Forés

text: Benito Sanz y Forés (21. maaliskuuta 1828 Gandía – 1. marraskuuta 1895 Madrid) oli katolisen kirkon espanjalainen kardinaali. Hän suoritti Valencian yliopistolla alemman korkeakoulututkinnon oikeustieteessä vuonna 1848. Myöhemmin hän sai Valencian seminaarista tohtorinarvot kanonisessa laissa (1853) ja teologiassa (1857).


title: Benito Sanz y Forés

text: Sanz y Forés vihittiin papiksi 27. maaliskuuta 1852 ja piispaksi 8. marraskuuta 1868 Alessandro Franchin toimiessa pääkonsekraattorina. Sanz y Forés oli saanut 22. kesäkuuta nimityksen Oviedon piispaksi. 18. marraskuuta 1881 hänet nimitettiin Valladolidin ja 30. joulukuuta 1889 Sevillan arkkipiispaksi.


title: Benito Sanz y Forés

text: Sanz y Forés osallistui Vatikaanin ensimmäiseen kirkolliskokoukseen. Hänestä tehtiin kardinaali 16. tammikuuta 1893; hän sai Sant'Eusebion kardinaalipapin arvon. Hän kuoli vuonna 1895, ja hänen seuraajakseen Sevillan arkkipiispana tuli Marcelo Spinola y Maestre.


title: Kristofer Berglund

text: Kristofer Berglund (s. 12. elokuuta 1988 Uumaja, Ruotsi) on ruotsalainen jääkiekkopuolustaja, joka pelaa SHL-joukkue HV71:ssä. Elite Prospects -sivuston mukaan pelipaikkaansa nähden suhteellisen pienikokoisen Berglundin vahvuudet ovat pelikäsityksessä, luistelussa, syöttämisessä, nopeudessa ja kahden suunnan pelaamisessa. Hänen heikkouksiinsa kuuluu fysiikan ja voiman puute.


title: Kristofer Berglund

text: Berglund on IF Björklövenin kasvatti. Hän teki joukkueessa debyyttinsä miesten peleissä 17-vuotiaana kaudella 2005–2006 HockeyAllsvenskanissa, jossa Berglund pelasi yhden ottelun. Varsinaisella tulokaskaudellaan 2006–2007 hän pelasi siellä 27 runkosarjaottelua tehden yhden syöttöpisteen. Björklöven eteni keväällä 2007 Kvalserieniin, joissa Berglund teki kymmenessä ottelussa kolme syöttöpistettä, mutta joukkue jäi kuitenkin ilman sarjanousua. Berglund pelasi kauden aikana myös kaksi ottelua sarjatasoa alempana I-divisioonajoukkue Tegs SK:ssa.


title: Kristofer Berglund

text: Kaudella 2007–2008 Berglund teki läpimurtonsa HockeyAllsvenskanissa tekemällä 42 runkosarjaottelussa tehot 4+21=25, joilla hän oli Björklövenin tehokkain puolustaja, ellei kesken kauden Nyköpings Hockeystä siirtyneen Jussi Heikkisen HockeyAllsvenskanin yhteistehoja lasketa. Sarjan puolustajien pistepörssissä Berglund sijoittui kymmenenneksi IF Sundsvall Hockeyn Stefan Anderssonin ja Bofors IK:n Mathias Porselandin kanssa. St. Louis Blues varasi hänet viidennellä kierroksella 125. pelaajana .


title: Kristofer Berglund

text: Maaliskuussa 2008 Berglund teki kaksivuotisen sopimuksen Elitserien-joukkue Luleå HF:n kanssa. Hän teki Elitserien-debyyttinsä 18. syyskuuta 2008 vieraissa Djurgårdens IF:ää vastaan. Berglund sai ottelussa jääaikaa 19.33 minuuttia. Hän pelasi kaikkiaan hyvän tulokaskauden 2008–2009 ja teki 52 runkosarjaottelussa tehot 3+22=25, joilla Berglund sijoittui puolustajien pistepörssissä yhdeksänneksi MODO Hockeyn Mattias Timanderin jälkeen. Hän teki Elitserien-uransa avausmaalin 16. lokakuuta 2008 Södertälje SK:n Björn Bjurlingin taakse. Berglund oli ehdolla Elitserienin vuoden tulokkaaksi, mutta tittelin vei kauden päätteeksi Djurgårdens IF:n maalivahti Daniel Larsson.


title: Kristofer Berglund

text: KHL-joukkue Sibir Novosibirsk varasi Berglundin 73. pelaajana vuonna . Huhtikuussa 2010 hän teki kaksivuotisen sopimuksen Färjestad BK:n kanssa. Berglund voitti siellä keväällä 2011 Ruotsin-mestaruuden. Kaudeksi 2012–2013 hän siirtyi kaksivuotisella sopimuksella Växjö Lakers HC:hen. Kahden siellä vietetyn vuoden jälkeen Berglund siirtyi kaudeksi 2014–2015 kaksivuotisella sopimuksella HV71:n paitaan. Hän voitti pudotuspeleissä joukkueen sisäisen tehotilaston lukemalla +3. Marraskuussa 2015 Berglund teki vuoden mittaisen jatkosopimuksen HV71:n kanssa. Maaliskuussa 2017 hänen sopimustaan jatkettiin kahdella vuodella kevääseen 2019 saakka.


title: Kristofer Berglund

text: Kaudella 2017–2018 Berglund ehti pelata vain 11 runkosarja- ja kuusi Mestarien liigan ottelua, kunnes hänen kautensa todettiin loukkaantumisen vuoksi päättyneeksi jo lokakuussa 2017.


title: Kristofer Berglund

text: Berglund pelasi alle 20-vuotiaiden MM-kilpailuissa vuonna 2008, jolloin hän voitti hopeaa. Berglund valittiin Ruotsin turnauksen yhdeksi kolmesta parhaasta pelaajasta. Hän pelasi myös alle 18-vuotiaiden MM-kilpailuissa vuonna 2006 sekä U-18 Junior World Cupissa vuonna 2005.


title: Kristofer Berglund

text: Ruotsin A-maajoukkueessa Berglund on pelannut yhdeksän ottelua tehopistein 1+4=5. Hän teki A-maajoukkuedebyyttinsä 13. maaliskuuta 2008 harjoitusottelussa Norjaa vastaan.


title: Kristofer Berglund

text: Berglund on toisen polven Elitserien-puolustaja. Hänen isänsä Rolf Berglund pelasi Björklövenissä yli 300 Elitserien-ottelua. Kristoferin isoveli Oskar Berglund on pelannut puolustajana Ruotsin alemmissa sarjoissa.


title: Punaliero

text: Punaliero ("Dendrodrilus rubidus") on alkuperältään eurooppalainen lierolaji, jota esiintyy myös koko Suomessa. Se on 3–6 senttimetriä pitkä ja nimensä mukaisesti punainen. Kosketettaessa punaliero jäykistyy ja vedessä se venyttäytyy pitkäksi ja ohueksi. Se elää lahonneissa kannoissa ja sammalikossa. Kostealla säällä punaliero pystyy kiipeilemään puiden rungoilla ja elää toisinaan lahoissa oksissa.


title: MLS All-Star Game

text: MLS All-Star Game on Pohjois-Amerikan jalkapalloliigan Major League Soccerin järjestämä vuotuinen näytösottelu. Liigan ensimmäisinä vuosina ottelussa olivat vastakkain liigan itäisen ja läntisen konferenssin pelaajista kootut tähdistöjoukkueet, mutta 2000-luvulla ottelussa ovat useimmiten kohdanneet koko liigaa edustava tähdistöjoukkue ja ulkomaalainen seurajoukkue.


title: MLS All-Star Game

text: Vuonna 1996 pelit aloittaneen Major League Soccerin historian kuutena ensimmäisenä kautena MLS All-Star Game pelattiin yhtä poikkeusta lukuun ottamatta liigan itäisen ja läntisen konferenssin välillä. Poikkeuksen muodosti MM-kisavuosi 1998, jolloin ottelussa kohtasivat MLS:n yhdysvaltalais- ja ulkomaalaispelaajista muodostetut joukkueet. MM-kisavuonna 2002 liigan (muut) tähdistöpelaajat pelasivat Yhdysvaltain maajoukkuetta vastaan.


title: MLS All-Star Game

text: Vuonna 2003 MLS:n tähdistöjoukkue kohtasi ottelussa ensimmäistä kertaa ulkomaalaisen seurajoukkueen, kun vastassa oli meksikolainen Guadalajara. Vuonna 2004 palattiin hetkellisesti vanhaan itä–länsi-järjestelmään, kun alkuperäiseksi vastustajaksi kaavailtu espanjalainen Real Madrid joutui perumaan saapumisensa aikatauluongelmien vuoksi. MLS All-Star Gamen sijaan MLS:n tähdistöjoukkue ja Real Madrid pelasivat espanjalaisseuran Madridissa järjestämässä Trofeo Santiago Bernabéu -ottelussa vuonna 2005.


title: MLS All-Star Game

text: Vuodesta 2005 alkaen MLS All-Star Gamen vastustaja on tullut joka vuosi Britanniasta. Vuosina 2010–2011 vastustajana oli kahdesti peräkkäin englantilainen Manchester United.


Ampumahiihdon maailmanmestaruuskilpailut 1983 järjestettiin Anterselvassa, Italiassa.


title: Jérémien lentoasema

text: Jérémien lentoasema, , on lentokenttä Haitissa. Se sijaitsee Jérémien kaupungissa Luoteis-Haitissa. Se on päällystämätön siviililiikenteen kenttä.


Ampumahiihdon maailmanmestaruuskilpailut 1973 järjestettiin Lake Placidissa, Yhdysvalloissa.


title: Lasilimaetana

text: Lasilimaetana ("Arion circumscriptus") on siruetanoiden heimoon kuuluva kotilo. Se kasvaa 30-50 millimetriä pitkäksi. Sillä on kaksi selvää tummanharmaata tai mustaa yläreunasta vaaleampaa pitkittäisjuovaa kummallakin kyljellä. Lasilimaetanan selkä on harmaa ja kyljet vaaleammat. Se piilottelee kivien ja maahan pudonneiden lehtien alla ja tulee esiin vasta pimeällä. Lasilimaetana syö lakastuneita kasveja.


title: 200 Dynamene

text: 200 Dynamene on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi, jonka löysi C. H. F. Peters vuonna 1879. Pikkuplaneetta sai nimensä kreikkalaisen mytologian nereidi Dynamenen mukaan. Dynamenen on päävyöhykkeen kohteeksi melko suuri, sillä sen läpimitta on noin 128 kilometriä. Akselinsa ympäri se pyörähtää noin 19 tunnissa.


title: Pierre Jonquères d’Oriola

text: Pierre Jonquères d'Oriola (1. helmikuuta 1920 Corneilla-del-Vercol – 19. heinäkuuta 2011 Corneilla-del-Vercol) oli ranskalainen esteratsastaja, olympiavoittaja ja maailmanmestari. Hän oli lajinsa menestyneimpiä urheilijoita.


title: Pierre Jonquères d’Oriola

text: Jonquères d'Oriola osallistui esteratsastajana viisiin kesäolympialaisiin. Helsingissä 1952 hän voitti yksilökilpailun kultaa ja sijoittui Ranskan joukkueessa viidenneksi. Melbournessa 1956 hän oli yksilökilpailun kuudes ja joukkuekilpailun kahdeksas, ja Roomassa 1960 yksilökilpailun 18:s ja joukkuekilpailun viides. Tokiossa 1964 Jonquères d'Oriola saavutti toisen yksilökilpailun olympiavoittonsa, minkä lisäksi hän saavutti Ranskan joukkueessa olympiahopeaa. Viimeisissä olympiakisoissaan, Méxicossa 1968 hän saavutti toisen joukkuekilpailun olympiahopean ja oli yksilökilpailun 17:s.


title: Pierre Jonquères d’Oriola

text: Neljän olympiamitalin lisäksi Jonquères d'Oriola voitti maailmanmestaruuden Buenos Airesissa 1966, kaksi muuta MM-mitalia ja yhden EM-mitalin. Maailmanmestaruutensa myötä hänestä tuli tuolloin Hans Günter Winklerin ja Raimondo D’Inzeon ohella yksi kolmesta kolmeen henkilökohtaiseen olympiavoittoon tai maailmanmestaruuteen yltäneestä esteratsastajasta. Jonquères d'Oriolan serkku Christian d’Oriola oli kaikkien aikojen menestyneimpiä florettimiekkailijoita.


title: Pierre Jonquères d’Oriola

text: Jonquères d'Oriola menehtyi 91-vuotiaana kotonaan 19. heinäkuuta 2011.


title: 204 Kallisto

text: 204 Kallisto on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysi J. Palisa vuonna 1879. Pikkuplaneetta sai nimensä kreikkalaisen mytologian Kalliston mukaan. Tätä asteroidia ei pidä sekoittaa Jupiterin kuuhun Kallisto, jolla on sama nimi. Pikkuplaneetta Kallisto on noin 49 kilometrin läpimittainen S-tyypin asteroidi, jonka pyörähdysaika on noin 19,49 tuntia.


title: RN Sparviero (1926)

text: RN Sparviero () oli Italian kuninkaalliselle laivastolle suunniteltu ja valmistettu lentotukialus toisessa maailmansodassa. Alus oli alun perin risteilyalus "MS Augustus", jonka muutostyöt aloitettiin 1942. Ne oli lähes saatu päätökseen, mutta sitä ei koskaan luovutettu laivastolle. Alus romutettiin 1946-1952.


title: RN Sparviero (1926)

text: Navigazione Generale Italiana tilasi aluksen Genovasta Ansaldolta. Alus laskettiin vesille 13. joulukuuta 1926. Se kastettiin "Augustukseksi" kumminaan Benito Mussolinin tytär Edda. Alus lähti neitsytmatkalleen 10. marraskuuta 1927.


title: RN Aquila (1941)

text: RN Aquila () oli Italian kuninkaalliselle laivastolle suunniteltu ja valmistettu lentotukialus toisessa maailmansodassa. Alus oli alun perin risteilyalus "SS Roma", jonka muutostyöt aloitettiin 1941. Italian antauduttua työt keskeytyivät ja alus jäi viimeistelemättä. Se romutettiin 1952.


title: RN Aquila (1941)

text: Italian ensimmäisen lentotukialuksen rungoksi hankittiin 32 580 grt:n matkustaja-alus "SS Roma". Alkuperäisen 1930-luvun puolivälin suunnitelman mukaan alukselle piti tehdä ainoastaan lentokansi sekä lentotoiminnan mahdollistavat muutokset ja vain hyvin vähän muutoksia sisätiloihin. Kun kansirakenteet poistettiin, savuhormit vedettiin uudelleen ja lentokansi tehtiin, aluksen todettiin tarvitsevan uusia muutoksia: runkoa täytyi jäykistää ja rakentaa silta lentokannen oikeaan reunaan. Sen jälkeen runkoa pidennettiin ja sivuille asennettiin levikkeet vakauden lisäämiseksi. Levikkeet betonoitiin, jotta konehuoneiden suoja paranisi. Aluksen voimanlähteeksi asennettiin kahden risteilijän koneet ja osa lentokannesta panssaroitiin aluksen polttoainetankkien ja ammusvarastojen suojaamiseksi.


title: RN Aquila (1941)

text: Saksalaisilta saatiin apua lentokannen varustamista suunniteltaessa. Sinne asennettiin kaksi katapulttia ja kaksi hissiä. Täten kansi oli varustettu kuten Kriegsmarinen "Graf Zeppelin" ja suurin ero olikin "Aquilan" yhtenäinen 525 jalkaa pitkä ja 60 jalkaa leveä hangaarikansi.


title: RN Aquila (1941)

text: Aluksen lentokalustoksi suunniteltiin kiinteäsiipiset Re 2001 -hävittäjät. Sen omasuojana oli kahdeksan 5,3 tuuman 45 pituuskaliiperin yksiputkisina asennuksina olevaa laivatykkiä, jotka tarjosivat jonkinlaisen suojan pintamaaleja vastaan. Ilmatorjuntakaluston muodostivat kaksitoista 65 millimetrin 64 pituuskaliiperin yksiputkista ja 132 kappaletta 20 millimetrin kuusiputkisina asennuksina olevaa ilmatorjuntatykkiä.


title: RN Aquila (1941)

text: Aluksen muutostyöt alkoivat 1941 ja se oli Italian antautuessa syyskuussa 1943 lähes valmis. Saksalaiset valtasivat aluksen, mutta se vaurioitui ensin liittoutuneiden ilmahyökkäyksessä ja lopullisesti pienoissukellusvenein toteutetussa iskussa. Alus vaurioitui korjauskelvottomaksi ja se upotettiin paikalleen.


title: RN Aquila (1941)

text: Aluksen hylky nostettiin sodan päätyttyä ja se siirrettiin La Speziaan korjattavaksi, mutta lopulta se romutettiin 1951–1952.


title: Yhdystie 2403

text: Yhdystie 2403 on kantatieltä 52 Perttelissä Salossa yhdystielle 2410 Somerolla johtava yhdystie ja Varsinais-Suomessa.


title: Yhdystie 2403

text: Tie erkanee kantatieltä 52 "Kaivolantienä", mistä se jatkuu Perttelin kirkonkylään Kaivolaan, kulkee Perttelin kirkon sivuitse, ylittää Uskelanjoen sivujoen Kurajoen ja heti tämän jälkeen itse Uskelanjoen. Täällä tiestä erkanee seututielle 110 Muurlassa johtava yhdystie 2402. Sen risteyksessä tien osoitenimi vaihtuu Kaivolantiestä "Isohiidentieksi" ja tie jatkuu Uskelanjokea seuraillen Perttelin Ison-Hiiden kylään ja täältä edelleen Kiikalan Rekijoen kylään, missä tie ylittää ensin Hitolanjoen ja saapuu pian sen jälkeen Rekijoen kyläkeskukseen, missä tiehen yhtyy yhdystieltä 2410 Kiikalan kirkolta alkunsa saava yhdystie 2411. Tämän jälkeen tie seurailee Terttilänjoen etelärantaa ylittäen joen vähän ennen Kiikalan Kärkelän kylää. Kärkelässä tiehen yhtyy Kantatieltä 52 alkunsa saava yhdystie 2405, ja tie jatkuu Terttilänjoen pohjoisrantaa seuraillen Kiikalan Hirvelään, missä tien osoitenimi vaihtuu Isohiidentiestä "Terttiläntieksi". Pian tämän jälkeen tie ylittää Someron rajan ja yhtyy yhdystiehen 2410 Someron Lautelassa.


title: Yhdystie 2403

text: Perttelin Kaivolassa ja Kiikalan Rekijoella tie noudattaa osalla matkaa historiallisen Hiidentien kulkua.


title: Daily

text: Daily oli S-ryhmän kauppojen ja vuoteen 2006 asti myös Tradeka Oy:n kauppojen päivittäistavaroiden tuotemerkki, niin sanottu kaupan oma merkki. Tuotemerkin käyttö lopetettiin myös S-ryhmän osalta vuoden 2010 aikana.


title: Daily

text: Daily-tuotteiden valmistuttajana toimi Inex Partners. Nimi tarkoittaa suomeksi ”päivittäin” tai ”päivittäinen”.


title: Daily

text: Tradeka Oy:n kaupoista (Euromarket, Valintatalo ja Siwa) Daily-tuotteet poistuivat jo vuonna 2006 yhdessä Rainbow- ja X-tra-merkkien kanssa, kun Tradeka vaihtoi päivittäistavaroidensa logistiikkayhtiöksi Inex Partnersin sijasta Tuko Logistics Oy:n. Sen mukana Tradekan kauppoihin tulivat Eldorado- ja First Price -tuotteet.


title: Zigismunds Sirmais

text: Zigismunds Sirmais (s. 6. toukokuuta 1992 Riika) on latvialainen keihäänheittäjä ja Euroopan mestari vuodelta 2016.


title: Zigismunds Sirmais

text: Alle 20-vuotiaiden MM-kilpailuissa Monctonissa 2010 hän voitti karsintakilpailun ikäluokkansa maansa ennätyksellä 77,97 m, mutta jäi loppukilpailussa seitsemänneksi tuloksella 73,38 m. Alle 20-vuotiaiden EM-kilpailuissa Tallinnassa 2011 hän voitti kultaa kisaennätyksellä 81,53 m. Daegun MM-kilpailuissa 2011, Helsingin EM-kisoissa 2012 ja Lontoon olympialaisissa 2012 hän karsiutui loppukilpailusta. Alle 23-vuotiaiden EM-kilpailuissa Tampereella 2013 hän voitti kultaa tuloksella 82,77 m. Vuoden 2015 kesäuniversiadeissa Sirmais heitti pronssille tuloksella 79,37 m.


title: Zigismunds Sirmais

text: 7. heinäkuuta 2016 Sirmais voitti Amsterdamin EM-kisoissa kultaa viidennen heittokierroksen tuloksella 86,66, joka on samalla hänen henkilökohtainen ennätyksensä. Rion olympialaisissa 2016 hän karsiutui loppukilpailusta.


title: Zigismunds Sirmais

text: 20. maaliskuuta 2011 Sirmais heitti Euroopan talviheittocupissa alle 20-vuotiaiden maailmanennätyksen 84,47 m. Entinen ennätys oli Andreas Thorkildsenin vuonna 2001 heittämä 83,87 m. 22. kesäkuuta 2011 hän paransi maailmanennätystään 22 senttimetrillä heitettyään Bauskassa 84,69 m. Sirmaisin ennätyksen rikkoi Neeraj Chopra (86,48 m) kesäkuussa 2016.


title: Zigismunds Sirmais

text: Sirmais seurustelee Līna Mūzen kanssa, joka on niin ikään keihäänheittäjä. Heitä molempia valmentaa Kimmo Kinnunen yhteistyössä Jānis Lūsisin kanssa.


title: RN Sparviero

text: Sparviero on ollut ainakin kolmen Regia Marinan ja Marina Militaren aluksen nimenä.


title: Atomi (romaani)

text: Atomi () on Steve Aylettin tieteisromaani vuodelta 2000. Teoksen on suomentanut Johanna Vainikainen-Uusitalo ja julkaissut Like vuonna 2006.


title: Keri-Anne Payne

text: Keri-Anne Payne (s. 9. joulukuuta 1987 Johannesburg, Etelä-Afrikka) on brittiläinen avovesiuimari, uimari, olympiamitalisti ja maailmanmestari.


title: Keri-Anne Payne

text: Payne saavutti 10 kilometrin avovesiuinnissa olympiahopeaa Pekingissä 2008. Lisäksi hän ui ratauinnissa 200 metrin sekauinnissa 16:nneksi ja 400 metrin sekauinnissa 15:nneksi. Payne on voittanut 10 kilometrin avovesiuinnin maailmanmestaruuden Roomassa 2009 ja Shanghaissa 2011. Shanghain MM-kullan myötä Payne varmisti ensimmäisenä brittinä osallistumisensa Lontoon vuoden 2012 kotiolympialaisiin. Hänellä on myös lyhyen radan Euroopan mestaruus 400 metrin vapaauinnista vuodelta 2004.


title: RN Lepanto (1927)

text: RN Lepanto () oli Regia Marinan eli Italian kuningaskunnan laivaston Ostia-luokan miinalaiva.


title: RN Lepanto (1927)

text: "Lepanto" palveli Italian laivastossa toisessa maailmansodassa, kunnes sen miehistö upotti aluksensa 9. syyskuuta 1943 Shanghain satamaan saatuaan tiedon maansa antautumisesta. Japanilaiset nostivat aluksen ja se liitettiin kunnostettuna keisarillisen Japanin laivastoon nimettynä "Okitsuksi".


title: RN Lepanto (1927)

text: Alus vietti sodan lopun saattajana, kunnes se antautui Kiinalle sodan loputtua. Kiinan laivastossa alus palveli nimettynä "Hsienningiksi" (咸宁) vuoteen 1949, jolloin se siirrettiin Taiwanille. Alus poistettiin palveluksesta 1956.


title: No Reservations

text: No Reservations voi tarkoittaa seuraavia asioita:


title: I Got You (I Feel Good)

text: I Got You (I Feel Good) (tunnetaan yleisesti nimellä I Feel Good) on James Brownin hittikappale, joka julkaistiin lokakuussa 1965. Kappale on luultavasti hänen tunnetuimpia teoksiaan.


title: Yhdystie 2801

text: Yhdystie 2801 on seututieltä 280 Somerniemen Oinasjärvellä yhdystielle 2410 Someron Terttilässä johtava yhdystie Somerolla Varsinais-Suomessa. Tien varrelle jäävät Somerniemen Mäyrämäen, Suojoen ja Kaskiston kylät. Tie ylittää Uskelanjoen sivujoen Terttilänjoen kahdesti: ensin Kaskistossa ja sitten vähän ennen yhdystietä 2410 Terttilässä. Tien varren huomattavia rakennetun ympäristön kohteita ovat Terttilän koulu Terttilässä, entinen Kaskiston koulu Kaskistossa ja entinen Etelä-Someron osuusmeijeri Terttilässä. Tien osoitenimenä sen koko matkalla on "Kaskistontie".


title: Léon-Arthur Elchinger

text: Léon-Arthur-Auguste Elchinger (2. heinäkuuta 1908 – 27. kesäkuuta 1998) oli katolisen kirkon ranskalainen pappi, joka toimi Strasbourgin piispana vuosina 1966–1984. Hän sai pappisvihkimyksensä 4. huhtikuuta 1931. Piispaksi hänet vihittiin 16. tammikuuta 1958 Jean-Julien Weberin toimiessa pääkonsekraattorina; hän oli vuonna 1957 tullut nimitetyksi Strasbourgin koadjuuttoripiispaksi ja Antandruksen titulaaripiispaksi.


title: Léon-Arthur Elchinger

text: Elchinger osallistui Vatikaanin toiseen kirkolliskokoukseen. Vuonna 1982 Elchinger kielsi ILGA:n ("International Lesbian and Gay Association") jäsenille kokoontumisen ajaksi katolisen kirkon tiloista varatut yösijat. Hän mainitsi näkevänsä homoseksuaalisuuden sairautena. Homoseksuaalisuutensa johdosta natsien keskitysleirille aikoinaan joutunut homoaktivisti Pierre Seel raivostui ja lähetti piispalle aiheesta avoimen kirjeen.


title: Peter Joseph Mallon

text: Peter Joseph Mallon (5. joulukuuta 1929 – 3. helmikuuta 2007) oli katolisen kirkon kanadalainen arkkipiispa. Hän sai pappisvihkimyksensä 27. toukokuuta 1956. Piispaksi hänet vihittiin 2. helmikuuta 1990 James Francis Carneyn toimiessa pääkonsekraattorina ja Wilfrid Emmett Doylen ja Lawrence Sabatinin avustaessa. Mallon oli saanut 6. marraskuuta 1989 nimityksen Brittiläisen Kolumbian Nelsonin hiippakunnan piispaksi.


title: Peter Joseph Mallon

text: Vuonna 1995 Mallon siirtyi Reginan arkkipiispaksi Saskatchewaniin. Hän jäi eläkkeelle vuonna 2005, jolloin häntä seurasi Daniel Joseph Bohan.


title: Charles Aimé Halpin

text: Charles Aimé Halpin (30. elokuuta 1930 – 16. huhtikuuta 1994) oli kanadalainen roomalaiskatolinen arkkipiispa. Hän sai pappisvihkimyksensä 26. toukokuuta 1956 Winnipegin arkkihiippakunnassa. Hänet nimitettiin 24. syyskuuta 1973 Reginan arkkipiispaksi, ja piispaksi vihkiminen seurasi 26. marraskuuta. Pääkonsekraattorina toimi George Bernard Flahiff, jota avustivat Philip Francis Pocock ja Maurice Baudoux. Halpin asetettiin virkaansa 12. joulukuuta.


title: Charles Aimé Halpin

text: Halpin kuoli vuonna 1994, jolloin hänen seuraajakseen tuli Peter Joseph Mallon.


title: Francis Joseph Klein

text: Francis Joseph Klein (6. elokuuta 1911 – 3. helmikuuta 1968) oli kanadalainen roomalaiskatolinen piispa. Hänet vihittiin papiksi 2. syyskuuta 1934 ja piispaksi 30. huhtikuuta 1952. Hänet oli nimitetty Saskatoonin hiippakunnan piispaksi 28. helmikuuta, ja hänet asetettiin virkaan 8. toukokuuta. Hänestä tuli katolisen kirkon ensimmäinen Saskatchewanissa syntynyt piispa.


title: Francis Joseph Klein

text: Klein osallistui Vatikaanin toiseen kirkolliskokoukseen. 25. helmikuuta 1967 hänet nimitettiin Calgaryn piispaksi. Hänet asetettiin virkaan 25. huhtikuuta, mutta hän kuoli jo alle vuoden kuluttua sappirakkoleikkaukseen.


title: Gérard Dionne

text: Gérard Dionne (s. 19. kesäkuuta 1919) on kanadalainen roomalaiskatolinen piispa. Hän sai pappisvihkimyksensä 1. toukokuuta 1948 Edmundstonin hiippakunnassa. 29. tammikuuta 1975 Dionne nimitettiin Sault Sainte Marien vihkipiispaksi ja Garban titulaaripiispaksi. Hänet vihittiin piispaksi 8. huhtikuuta Alexander Carterin toimiessa pääkonsekraattorina ja Fernand Lacroix’n ja Louis Joseph Jean Marie Fortier’n avustaessa.


title: Gérard Dionne

text: 23. marraskuuta 1983 Dionne sai nimityksen Edmundstonin hiippakunnan piispaksi. Hänet asetettiin virkaan 23. tammikuuta 1984, ja hän erosi 20. lokakuuta 1993. Vuonna 2009 kanadalainen tuomari totesi, että Dionne oli vuonna 1983 estänyt viittä teinipoikaa seksuaalisesti hyväksikäyttäneen isä Bernard Cloutier’n rikoksia koskeneen poliisitutkinnan.


title: Jean-Charles Thomas

text: Jean-Charles Thomas (s. 16. joulukuuta 1929 Saint-Martin-des-Noyers) on ranskalainen roomalaiskatolinen piispa. Hän sai pappisvihkimyksensä 5. heinäkuuta 1953. Hänet nimitettiin 13. maaliskuuta 1972 Aire et Dax'n hiippakunnan vihkipiispaksi ja Gemellae in Numidian titulaaripiispaksi. Hänet vihittiin piispaksi 1. toukokuuta 1972. Pääkonsekraattorina toimi Charles-Auguste-Marie Paty, jota avustivat Marius-Félix-Antoine Maziers ja André Pierre Louis Marie Fauchet.


title: Jean-Charles Thomas

text: Vuonna 1974 Thomasista tuli Ajaccion hiippakunnan piispa. Vuonna 1986 hänet nimitettiin Versailles'n koadjuuttoripiispaksi, ja vuonna 1988 hänestä tuli Versailles'n piispa, jona hän toimi, kunnes erosi 11. tammikuuta 2001.


title: Albert Rouet

text: Albert Jean-Marie Rouet (s. 28. tammikuuta 1936) on ranskalainen roomalaiskatolinen arkkipiispa. Hän sai pappisvihkimyksensä arkkipiispa Emile-Arsène Blanchet'lta 23. maaliskuuta 1963. Hänet nimitettiin 21. kesäkuuta 1986 Pariisin arkkihiippakunnan vihkipiispaksi ja Obbin titulaaripiispaksi. Hänet vihittiin piispaksi 2. syyskuuta 1986; pääkonsekraattorina toimi Jean-Marie Lustiger, jota avustivat Daniel-Joseph-Louis-Marie Pézeril ja Emile Marcus.


title: Albert Rouet

text: 16. joulukuuta 1993 Rouet sai nimityksen Poitiers'n koadjuuttoripiispaksi. 12. kesäkuuta 1994 hänestä tuli Poitiers'n hiippakunnan piispa; 16. joulukuuta 2002 hiippakunnasta tuli arkkihiippakunta ja Rouet'sta sen arkkipiispa. Rouet jäi eläkkeelle 12. helmikuuta 2011.


title: The Warrior’s Way

text: The Warrior’s Way on fantasia-aiheinen toimintaelokuva vuodelta 2010. Elokuvan päärooleissa esiintyvät Jang Dong-gun, Kate Bosworth, Geoffrey Rush ja Tony Cox. Elokuva ei menestynyt kaupallisesti.


title: The Warrior’s Way

text: Elokuva kertoo soturista, joka koulutetaan parhaaksi alallaan, eli tappamisessa. Kuitenkin soturin kultainen sydän ei salli tehdä kaikkea, mitä hänen koulutukseensa kuului. Soturi kuuluu klaaniin ja hänen klaaninsa tärkein tehtävä on tappaa ja tuhota vihollisten klaanin jokainen jäsen. Kuitenkin soturin saadessa päätökseen tämä julma tehtävä, viimeinen vihollinen on pikkuinen tyttövauva, johon soturi ihastuu ensi silmäyksellä ja täten päättää olla tappamatta pientä tyttövauvaa. Tästä alkaa varsinainen tarina, sillä säästäessään vauvan hengen soturi ansaitsee kunniapaikan oman klaaninsa tappolistan kärjestä, ja siitä lähtee käyntiin takaa-ajo, joka keskeytyy soturin löytäessä naisen, joka pysäyttää hänen ajatuksensa.


title: Conor Coady

text: Conor Coady (s. 25. helmikuuta 1993 Liverpool, Englanti) on englantilainen jalkapalloilija, jonka edustama seurajoukkue on Liverpool FC.


title: Conor Coady

text: Coady toimi 18-vuotiaiden kapteenina ennen läpimurtoansa edustusjoukkueeseen. Hän oli ensimmäistä kertaa vaihtopenkillä Liverpoolin pelattua Sparta Prahaa vastaan.


title: Conor Coady

text: Kauden 2011–2012 alla Conor pääsi mukaan edustusjoukkueen Aasian kiertueelle. Coady teki debyytin edustusjoukkueessa Cuangdong Sunray Cavea vastaan ja teki heti ensimmäisessä pelissään maalin.


title: Conor Coady

text: Conorilla on veli, joka pelaa Liverpoolin akatemiassa alle 10-vuotiaissa.


title: Ilmailukäsikirja

text: Ilmailukäsikirja (, "AIP") on kunkin maan ilmailuviranomaisen tai viranomaisen valtuuttaman tahon julkaisema dokumentti, joka sisältää pysyväisluonteiset ilmailun perustiedot, kuten tiedot määräyksistä, lentoasemista, lentoreiteistä ja lentomenetelmistä sekä muut tiedot, joita tarvitaan kyseisessä maassa lentämiseen. Suomen ilmailukäsikirjaa julkaisee Air Navigation Services Finland (ANS Finland). Ilmailukäsikirja on osa ilmailutiedotuspalvelua (, "AIS"), joka on määritelty kansainvälisen siviili-ilmailun yleissopimuksen liitteessä 15.


title: Filippiinienhaukkapöllö

text: Filippiinienhaukkapöllö ("Ninox philippensis") on pöllöihin kuuluva lintu.


title: Filippiinienhaukkapöllö

text: Se on kotoperäinen Filippiineillä.


title: Filippiinienhaukkapöllö

text: Filippiinienhaukkapöllö on korvaton laji. Koiraat ja naaraat ovat hyvin samannäköisiä. Alalajit eroavat toisistaan kooltaan ja vatsapuolen kuvioiltaan. Suurimpia ovat "N. p. reyi" and "N. p. spilonota" ja pienimpiä "N. p. philippensis", "N. p. spilocephala" ja "N. p. mindorensis". "N. p. reyi", "N. p. spilonota" ja "N. p. mindorensis" ovat vatsapuoleltaan ruudullisia. Muiden alalajien kuvio on raidallinen.


title: Filippiinienhaukkapöllö

text: "N. p. philippensis" -alalajilla on valkoinen läiskä, jossa silmät, nokka ja valkoiset viikset muodostavat päähän x:n muotoisen kuvion. Kaikkien alalajien selkäpuoli on ruskea, ja siipiä peittävät valkoiset soikea täplät. Pyrstö on tummanruskea, ja siinä on kapeita valkeita raitoja. Pää on sivuilta ruskea, leuka on valkeahko, mutta muuten on alapuoli vaalea, ja siinä on ruskeita raitoja, jotka vatsassa ovat näkyvämpiä. Pyrstö on alapuolelta valkea. Ruudullisilla lajeilla on tätä kuviota alapuolella, päässä, selän yläosassa ja siivissä. Jalat ovat puolittain höyhenpeitteiset. Nokka on oliivinvihreä, jalat vaaleankeltaiset.


title: Filippiinienhaukkapöllö

text: Linnun koko on pyrstö mukaan lukien 21–26,5 cm, ja sen siipien väli on 16,5–20,5 cm.


title: Filippiinienhaukkapöllö

text: Sen alalajeja tunnetaan kahdeksan:


title: Filippiinienhaukkapöllö

text: Paikallisesti lintu tunnetaan muiden suurten pöllöjen tavoin nimellä kuwago.


title: Filippiinienhaukkapöllö

text: Filippiinienhaukkapöllöä tavataan metsäalueilla 1 800 metrin korkeuteen, joskin ne oleskelevat enimmäkseen alle 1000 metrin korkeudessa. Sen luontaista elinpiiriä ovat subtrooppiset ja trooppiset kosteat alavat vuoristometsät. Tämä laji parittelee helmikuussa. Pesän se tekee onttoon puuhun.


title: Joulusaarenpöllö

text: Joulusaarenpöllö ("Ninox natalis") on pöllöihin kuuluva lintu.


title: Joulusaarenpöllö

text: Se on kotoperäinen Joulusaarella. Sen luontaista elinpiiriä ovat subtrooppinen ja trooppinen alava metsä ja subtrooppinen ja trooppinen kostea pensasaro. Sen uhka on elinalueiden häviäminen.


title: Joulusaarenpöllö

text: Joulusaarenpöllö on kooltaan 26–29 cm. Se on punaruskea pöllö, ja se on läheistä sukua Kaakkois-Aasian ja Australian haukkapöllöille.


title: Joulusaarenpöllö

text: Lajia esiintyy vain Joulusaarella, populaation suuruudeksi on arvioitu noin tuhat lintua, ja pesiviä pareja on noin 560 (Richard Hillin mukaan). Joulusaarenpöllöä on pidetty muista pöllöistä erillisenä lajina vasta vuodesta 1998.


title: USS Bunker Hill (CV-17)

text: USS Bunker Hill (runkonumero CV-17) oli Yhdysvaltain laivaston Essex-luokan lentotukialus. Se oli palveluksessa vuosina 1943–1947 osallistuen toiseen maailmansotaan. "Bunker Hill" ja "Franklin" olivat ainoat Essex-luokan alukset, jotka eivät palanneet palvelukseen lentotukialuksina toisen maailmansodan jälkeen.


title: USS Bunker Hill (CV-17)

text: Alus tilattiin Bethlehem Steel Companyltä Quincystä Massachusettsista. Sen köli laskettiin 15. syyskuuta 1941 ja alus laskettiin vesille 7. joulukuuta 1942 kumminaan Donald Boyntonin puoliso. Alus liitettiin laivastoon 24. toukokuuta 1943 ensimmäisenä päällikkönään J. J. Ballentine.


title: USS Bunker Hill (CV-17)

text:
"USS Bunker Hill" osallistui Tyynellävaltamerellä muun muassa seuraaviin operaatioihin:
Filippiinienmeren taistelun alkuvaiheessa 19. kesäkuuta alus vaurioitui viholliskoneen lähelle osuneesta pommista, jonka sirpaleet vaurioittivat aluksen rakenteita. Kaksi miestä sai surmansa ja yli 80 haavoittui. Alus kuitenkin jatkoi taistelua ja sen lentokoneet osallistuivat Japanin keisarikunnan laivaston lentotukialuksen upottamiseen ja 476 viholliskoneen tuhoamiseen. Syyskuusta marraskuulle alus osallistui Karoliinien operaatioon, jolloin sen koneet iskivät Okinawalle, Luzonille ja Formosalle.


title: USS Bunker Hill (CV-17)

text: Alus lähti 6. marraskuuta sotatoimialueelta aloittaen matkansa telakalle Bremertoniin Washingtoniin. Palvelukseen palattuaan alus lähti 24. tammikuuta 1945 Yhdysvaltain länsirannikolta palaten sotatoimialueelle. Sodan lopun aikana alus osallistui Iwo Jiman valtaukseen sekä 5. laivaston tekemään iskuun Japanin kotisaarille 15. helmikuuta - 4. maaliskuuta. Aluksen lentokoneet osallistuivat 7. huhtikuuta tehtyyn iskuun Itä-Kiinan merellä olleita japanilaisia aluksia vastaan. Iskussa upotettiin taistelulaiva "Yamato", yksi risteilijä ja neljä hävittäjää.


title: USS Bunker Hill (CV-17)

text: Okinawan edustalla ollessaan alukseen osui 11. toukokuuta kaksi kamikazea. Aluksella tuleen syttynyt lentopolttoaine aiheutti räjähdyksiä. Aluksella sai surmansa 346, 43 katosi ja 264 haavoittui. Pahoin vaurioitunut alus palasi Pearl Harborin kautta Bremertoniin telakalle. Syyskuussa alus palasi palvelukseen, jolloin se liitettiin kuljetusaluksena operaatio Magic Carpetiin kuljettamaan kotiutuvia sotilaita Yhdysvaltoihin. Alus osallistui TG16.12:n mukana operaatioon aina tammikuuhun 1946, jolloin se sai määräyksen siirtyä Bremertoniin palveluksesta poistettavaksi. Alus sijoitettiin reserviin Bremertonissa 9. tammikuuta 1947.


title: USS Bunker Hill (CV-17)

text: "USS Bunker Hillin" luokitus muuttui 1. lokakuuta 1952 CVA-17:ksi ja CVS-17:ks 8. elokuuta 1953. Alus poistettiin laivaston alusluettelosta 1. marraskuuta 1966, jonka jälkeen se oli San Diegossa laituriin kiinnitettynä sähkölaitteiden koealustana aina marraskuuhun 1972. Alus romutettiin 1973.


title: Colonia Finlandesa

text: Colonia Finlandesa on vuonna 1906 Pohjois-Argentiinaan Misionesin maakunnan laaksoon perustettu suomalaisyhteisö. Perustajia oli 122, ja ryhmän johdossa ja hankkeen alkuunpanijana oli Arthur Thesleff. Siirtokunnassa asui enimmillään, 1930-luvulla, 500 henkeä.


title: Colonia Finlandesa

text: Yhteisö kesti ihanneyhteisönä pari vuotta perustamisensa jälkeen, mutta sittemmin siitä tuli tavallinen suomalaissiirtokunta. Siirtokunnan synnyn taustalla oli alkujaan Venäjän vallan aikainen Suomessa harjoitettu sortopolitiikka. Thesleff palasi Suomeen jo 1909, kun vaikeuksia alkoi kasaantua.


title: USS Wasp (CV-18)

text: USS Wasp (runkonumero CV-18) oli Yhdysvaltain laivaston Essex-luokan lentotukialus. Alus oli palveluskäytössä vuosina 1943–1947 ja 1951-1972, joina aikoina se osallistui toiseen maailmansotaan ja Korean sekä Vietnamin sotiin.


title: USS Wasp (CV-18)

text: Alus tilattiin Bethlehem Steel Companyltä Quincystä Massachusettsistä. Sen köli laskettiin 18. maaliskuuta 1942 nimellä "USS Oriskany" ja alus nimettiin uudelleen "USS Waspiksi" 13. marraskuuta. Alus laskettiin vesille 17. elokuuta 1943 kumminaan Massachusettsin senaattorin David I. Walshin sisar Julia M. Walsh. Alus liitettiin laivastoon 24. marraskuuta ensimmäisenä päällikkönään Clifton A. F. Sprague.


title: USS Wasp (CV-18)

text: Koeajojen päätyttyä vuoden 1943 lopulla alus palasi Bostoniin, jossa se siirrettiin telakalle havaittujen vikojen ja puutteiden korjaamiseksi. Palvelukseen palattuaan alus lähti 10. tammikuuta 1944 Bostonista matkaten Hampton Roadsiin Virginiaan, josta se jatkoi matkaansa kuun viimeisenä päivänä Trinidadiin valmistautumaan Tyynenmeren sotatoimiin siirtymiseen.


title: USS Wasp (CV-18)

text: "USS Wasp" lähti maaliskuun alkupäivinä kohti etelää läpäisten Panaman kanavan ja saapuen 21. maaliskuuta San Diegoon, josta se jatkoi edelleen Havaijille. Alus saapui 4. huhtikuuta Pearl Harboriin, jossa se osallistui koulutukseen ennen lähtöään Marshallin saarille liittyäkseen kontra-amiraali Alfred E. Montgomeryn johtamaan TG58.6:een. "Wasp" ja tukialusosastoon kuuluneet "Essex" ja "San Jacinto" lähtivät 14. toukokuuta merelle iskeäkseen Marcuksen ja Waken saarilla olleisiin kohteisiin. Operaation tarkoituksena oli antaa koulutusta vasta muodostetulle osastolle sekä estää alueen lentokenttien toiminta Mariaanien operaatioiden aikana. Lentokoneet iskivät Marcukselle 19. ja 20. toukokuuta kohdaten voimakasta ilmatorjuntatulta, mutta ne kykenivät saavuttamaan tavoitteensa ja estivät kenttien toiminnan Saipanin taisteluiden aikana. Huono sää esti lentotoiminnan 21. toukokuuta tukialusosasto kokoontui, jonka jälkeen se siirtyi Wakelle. Osaston lentokoneet moukaroivat saarta 24. toukokuuta estäen sen lentotoiminnan.


title: USS Bennington (CV-20)

text: USS Bennington (runkonumero CV-20) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1946 ja 1952-1970, joina aikoina se osallistui toiseen maailmansotaan, Laosin kriisiin sekä Vietnamin sotiin.


title: USS Bennington (CV-20)

text:
Alus tilattiin New Yorkin laivastontelakalta. Sen köli laskettiin
15. joulukuuta 1942 ja alus laskettiin vesille 28. helmikuuta 1944 kumminaan rouva Melvin J. Maas. Se otettiin palvelukseen 6. elokuuta 1944 ensimmäisenä päällikkönään James B. Sykes.


title: USS Bennington (CV-20)

text: "USS Bennington" lähti 14. joulukuuta New Yorkista kohti Tyynenmeren sotatoimia läpäistyään vastaanottotestit. Alus kulki 21. joulukuuta Panaman kanavan läpi ja se kiinnittyi San Diegon laituriin 29. joulukuuta. Uuden vuoden päivänä alus jatkoi matkaansa kohti länttä. Se saapui 7. tammikuuta 1945 Pearl Harboriin, jossa se vietti loppu kuun koulutuksessa. Alus lähti 1. helmikuuta "USS Belleau Woodin", "USS Bunker Hillin", "USS Randolphin", "USS Saratogan" ja "USS Alaskan" kanssa merelle liittyäkseen TF58:aan Ulithissa.


title: USS Bennington (CV-20)

text: Alus saapui 8. helmikuuta Ulithiin, jossa se liitettiin TG58.1:een. Se viipyi ankkurissa ainoastaan kaksi päivää ennen kuin alus lähti 10. helmikuuta osastonsa mukana merelle tukeakseen Iwo Jiman maihinnousua iskemällä Japanin kotisaariin. Osasto harjoitteli matkalla Tinianilla 12. helmikuuta ennen siirtymistä hyökkäysalueelle noin 125 mailia Tokiosta kaakkoon. Lentokoneet nousivat lentotukialukselta 16. helmikuuta iskeäkseen Tokioon ja Jokosukan laivastotukikohtaan. Iskussa tuhoutui yksi hyökänneistä koneista.


title: USS Bennington (CV-20)

text: Alus lähti 18. helmikuuta kohti Iwo Jimaa, jossa se viipyi 20.–22. helmikuuta. Alus lähti tankattuaan takaisin Japanin rannikolle 24. helmikuuta, missä sen lentokoneet iskivät 25. helmikuuta jälleen Tokioon. Seuraavana päivänä alus poistui alueelta ja sen koneet iskivät Okinawan ilmapuolustukseen 1. maaliskuuta. Alus lähti 3. maaliskuuta osastonsa mukana paluumatkalle Ulithiin, jonne se saapui seuraavana päivänä. Aluksen miehistö oli reilun viikon levossa ennen paluuta sotatoimiin 14. maaliskuuta.


title: USS Bennington (CV-20)

text: Oltuaan joitakin päiviä koulutuksessa alus lähti osastonsa mukana kohti Kyushua, jossa ne iskivät ilmapuolustukseen valmistauduttaessa Okinawan valtaukseen. Hyökkäyksiä jatkettiin 18. maaliskuuta saakka ja seuraavana päivänä aluksen lentokoneet iskivät Kuren ja Hiroshiman alueille. Aluksen lentokoneet palasivat Kyushun ylle 20. maaliskuuta iskien lentokenttiin. Samana päivänä alus lähti osaston mukana Okinawalle tukeakseen maihinnousua. Aluksen lentokoneet aloittivat hyökkäykset Okinawalle ja lähisaarille 23. maaliskuuta pääkohteen ollessa Kerama Retto, joka antautui seuraavana päivänä.


title: USS Bennington (CV-20)

text: Maihinnousujoukkojen aloitettua hyökkäyksen 1. huhtikuuta "Bennington" jakoi koneensa Okinawan ja lähisaarten kesken tukien hyökkääviä joukkoja sekä iskuihin Japanin kotisaarille erityisesti Kyushulle. Aluksen koneet osallistuivat torjuttaessa keisarillisen Japanin laivaston viimeinen epätoivoinen isku-osasto, joka oli koottu taistelulaiva "Yamaton" ympärille ja jonka tavoitteena oli Okinawalle hyökkäävät osastot. Aluksen koneet saivat ainakin kaksi torpedo-osumaa "Yamatoon" ja menetti ainoastaan yhden lentokoneen.


title: USS Bennington (CV-20)

text: Alus lähti 28. huhtikuuta taisteluosaston TG58.1 mukana Ulithiin, jossa se oli 30. huhtikuuta – 9. toukokuuta. Alus lähti harjoiteltuaan 10. toukokuuta Okinawalle, jossa sen lentokoneet aloittivat maajoukkojen tukemisen 12. toukokuuta. Alus vaurioitui kesäkuun alussa pyörremyrskyssä ja se lähti 9. kesäkuuta Leytenlahdelle, jonne se saapui kaksi päivää myöhemmin. Aluksen korjaukset kestivät 27. kesäkuuta saakka ja se lähti 1. heinäkuuta San Pedronlahdelta.


title: USS Bennington (CV-20)

text: Sotatoimien loppuun saakka aluksen koneet pommittivat Japanin kotisaaria sekä niiden lähivesien kohteita. Aluksen koneet olivat hyökkäämässä, kun 15. elokuuta saatiin tieto Japanin antautumisesta. Sotatoimien päätyttyä alus viipyi Japanin lähivesillä tukien miehitysjoukkoja. Sen koneet etsivät rutiinipartioinnin ohella muun muassa vankileirejä. Alus siirtyi 10. syyskuuta Tokionlahdelle. Alus lähti lokakuun puolivälissä paluumatkalle Yhdysvaltoihin.


title: USS Bennington (CV-20)

text: Matkalla alus vieraili Saipanilla, jossa sen lentorykmentti siirrettiin maihin, ja Pearl Harborissa ennen saapumistaan San Francisconlahdelle 7. marraskuuta. Alus viipyi San Franciscossa aina tammikuun alkuun 1946, jolloin se lähti Havaijille kuljettaen lentokoneita ja täydennyksiä. Harjoiteltuaan Havaijilla alus aloitti paluumatkan San Franciscoon, jonne se saapui 30. maaliskuuta. Alus aloitti huhtikuun alussa matkan itärannikolle. Läpäistyään kuunpuolivälissä Panaman kanavan alus saapui Norfolkiin 22. huhtikuuta. Alus poistettiin palveluksesta 8. marraskuuta Norfolkissa ja se sijoitettiin Atlantin laivaston reserviin.


title: USS Bennington (CV-20)

text: "USS Bennington" siirrettiin 29. lokakuuta 1950 New Yorkin laivastontelakalle modernisoitavaksi sekä valmisteltavaksi palvelukseenottoa varten. Seuraavien kahden vuoden aikana aluksen uppouma, pituus ja leveys kasvoivat. Aluksen lentokantta vahvistettiin ja levennettiin suihkuhävittäjien sijoittamiseksi alukselle. Aluksella tehtiin lisäksi runsaasti muita muutoksia kuten vaihdettiin katapultit ja hissit. Lokakuussa muutosten valmistuttua alus luokiteltiin hyökkäyslentotukialukseksi CVA-20. Lopulta 13. marraskuuta 1952 alus otettiin palvelukseen päällikkönään David B. Young.


title: USS Bennington (CV-20)

text: Koeajojen ja erilaisten testien jälkeen alus lähti 19. helmikuuta 1953 New Yorkista testipurjehdukselle Länsi-Intian saaristoon. Reilun kolmen kuukauden risteilyn aikana alus vieraili muutamaan otteeseen Guantanamonlahdella Kuubassa. Aluksella tapahtui räjähdys 27. huhtikuuta, jolloin 11 miehistönjäsentä sai surmansa. Alus aloitti 29. huhtikuuta viikon kestäneet korjaukset Guantanamonlahdella. Testien ja koulutuksen päätyttyä alus suuntasi 7. toukokuuta takaisin New Yorkiin. Matkan aikana se pysähtyi Norfolkissa, jossa lentorykmentti siirtyi maakentälle. Alus siirrettiin 25. toukokuuta New Yorkin laivastontelakalle viimeisteltäväksi ennen palveluksenalkua.


title: USS Bennington (CV-20)

text: Kesällä "Bennington" liitettiin Atlantin laivastoon kotisatamanaan Quonset Point. Syyskuun puolivälissä alus liittyi suureen Natoharjoitukseen operaatio Marineriin, joka päättyi 4. lokakuuta. Alus läpäisi Gibraltarinsalmen aloittaen ensimmäisen partiomatkansa Yhdysvaltain 6. laivastossa Välimerellä. Alus lähti kotimatkalle 16. helmikuuta 1954 ja se saapui Quonset Pointiin 21. helmikuuta siirtäen lentorykmenttinsä maihin. Alus siirrettiin 1. maaliskuuta New Yorkin laivastontelakalle tarkastettavaksi.


title: USS Bennington (CV-20)

text: Huhtikuun alussa alus palasi telakalta ja se siirtyi Mayportiin valmiuskokeisiin. Kokeiden päätyttyä alus palasi Quonset Pointiin 29. huhtikuuta. Toukokuun lopulla siirtyi Norfolkiin, jossa se 22. toukokuuta vastaanotti kannelleen lentorykmentti 181:n. Alus lähti Narrangansettinlahdelle lentotoiminnantestaamiseksi. Aluksen ensimmäinen kone lähetettiin lentoon 26. toukokuuta kello 06.00. Yksitoista minuuttia myöhemmin sarja räjähdyksiä ravisteli alusta, kun vasemman puoleisen katapultin voiteluöljyt olivat jostakin syystä syttyneet. Vaurioitunut alus kykeni kuitenkin saamaan ilmaan loputkin lentokoneensa ja lähettämään ne Quonset Pointiin. Alus lähti paluumatkalle pelastus- ja saamutusryhmien sammuttaessa tulipaloja ja pyrkiessä rajoittamaan vahinkoja. Onnettomuudessa sai surmansa 103 upseeria ja miehistöjäsentä ja 200 loukkaantui, joista pääosa sai pahoja palovammoja.


title: USS Bennington (CV-20)

text: Alus saapui 12. kesäkuuta New Yorkin laivastontelakalle, jossa vaurioiden korjaamisen lisäksi tehtiin myöhemmäksi suunniteltuja muutostöitä muun muassa asennettiin hurrikaanikeula ja viistolentokansi. Aluksen korjaus- ja muutostyöt valmistuivat 11. maaliskuuta 1955 ja se palasi palvelukseen 25. huhtikuuta aloittaen testi- ja koulutuspurjehduksen Mayportissa ja Guantanmonlahdella. Seuranneiden neljän kuukauden ajan alus oli Yhdysvaltain itärannikolla ja Länsi-Intian saaristossa.


title: USS Bennington (CV-20)

text: "Bennington" lähti 8. syyskuuta uuteen sijoituspaikkaansa. Alus kiersi Kaphornin ja se saapui 20. lokakuuta uuteen kotisatamaansa San Diegoon Kaliforniaan, jossa alus liittyi Tyynenmeren laivastoon. Seuraavien yhdeksän vuoden aikana alus oli joko partiomatkalla 7. laivaston mukana Kaukoidässä tai purjehduksilla Kalifornian rannikolla. Tuona aikana alus teki viisi partiomatkaa itään. Näistä kaksi ensimmäistä talvella 1955–1956 ja talvella 1957–1958 olivat tavaomaisia valvontamatkoja Aasian satamiin tehtyine laivastovierailuineen. Kolmas matka elokuusta 1958 tammikuuhun 1959 muuttui kriisimatkaksi kommunistisen Kiinan uhatessa kansallista Kiinaa kiisteltäessä Quemoyn ja Matsun saarten hallinnasta. Palattuaan Yhdysvaltoihin alus luokiteltiin sukellusveneentorjunta-alukseksi CVS-20. Aluksen neljänteen partiomatkaan lokakuusta 1960 toukokuuhun 1961 liittyi Laosin kriisi. Viides ja viimeinen partiomatka oli jälleen valvontaa ja laivastovierailuita.


title: USS Bennington (CV-20)

text: Aluksen viimeiset seitsemän vuotta, joihin kuului partiomatkoja Yhdysvaltain 7. laivaston mukana, sisälsivät Yhdysvaltain osallistumisen Vietnamin sotaan. Vuoden 1964 alussa alkanut partiomatka alkoi rauhallisesti, mutta Tonkininlahden tapahtumat elokuussa jatkoivat suunniteltua partioaikaa. Se viipyi Vietnamin aluevesillä lokakuun ja marraskuun. Alus teki seuraavan matkansa kesällä ja syksyllä 1965, jolloin se oli jälleen Vietnamin rannikolla.


title: USS Bennington (CV-20)

text: Alus lähti 4. marraskuuta 1966 partiomatkalle Kaukoitään. Se kuului Yankee-alueelle Tonkininlahdelle sijoitettuun lentotukialusosastoon. Sen lisäksi, että alus suojasi TF77:n aluksia sukellusveneiltä, se valvoi merialuetta ja tunnisti havaitut kohteet sekä pelasti mereen pudonneet lentäjät. Alus vapautui operaariosta 21. huhtikuuta 1967 ja se suuntasi Australiaan osallistuakseen Korallimeren taistelun 25. vuotisjuhlallisuuksiin. Alus saapui 8. toukokuuta Sydneyyn. Alus viearili 18. toukokuuta Pearl Harborissa ja se saapui 23. toukokuuta San Diegoon.


title: USS Bennington (CV-20)

text: Vietettyään lähes vuoden Yhdysvaltain länsirannikolla alus lähti 30. huhtikuuta 1968 partiomatkalle. Se vieraili 15.–20. toukokuuta Pearl Harborissa ennen kuin saapui 29. toukokuuta Yokosukaan. Aluksen tehtävät olivat pääosin samat kuin edelliselläkin kerralla eli TF77:n alusten suojaaminen sukellusveneiltä sekä alueen merivalvonta. Alus lähti kotimatkalle Yokosukasta 28. lokakuuta ja se saapui 9. marraskuuta Long Beachiin, jossa se siirrettiin telakalle 14. marraskuuta.


title: USS Bennington (CV-20)

text: Alus palasi palvelukseen 30. huhtikuuta 1969. Se poistettiin palveluksesta 15. tammikuuta 1970 Puget Soundin laivastontelakalla. Se kiinnitettiin laituriin Bremertonissa osaksi Tyynenmeren reserviä. Alus poistettiin alusluettelosta 20. syyskuuta 1989 ja se myytiin Intiaan romutettavaksi 12. tammikuuta 1994.


title: USS Bon Homme Richard (CV-31)

text: USS Bonhomme Richard (runkonumerot CV-31 ja CVA-31) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1971, joina aikoina se osallistui toiseen maailmansotaan sekä Korean ja Vietnamin sotiin.


title: USS Bon Homme Richard (CV-31)

text: Alus tilattiin New Yorkin laivastontelakalta. Sen köli laskettiin 1. helmikuuta 1943 ja alus laskettiin vesille 29. huhtikuuta 1944 kumminaan vara-amiraali McCainin puoliso. Alus otettiin palvelukseen 26. marraskuuta ensimmäisenä päällikkönään A. O. Rule Junior.


title: USS Bon Homme Richard (CV-31)

text: Alus lähti 19. maaliskuuta 1945 Norfolkista liittäkseen Tyynenmeren laivastoon ja se saapui 5. huhtikuuta Pearl Harboriin. Oltuaan koulutettavana Havaijin vesillä alus liittyi 6. kesäkuuta Okinawan edustalla TF38:aan. Aluksen koneet osallistuivat Okino Daito Jimalle tehtyihin hyökkäyksiin 7. - 10. kesäkuuta, jonka jälkeen se osallistui 3. laivaston iskuihin Japaniin 2. heinäkuuta - 15. elokuuta. Alus viipyi Japanin lähistöllä aina 16. syyskuuta saakka. Oltuaan hetken aikaa Guamilla koulutuksessa alus lähti San Franciscoon, jonne se saapui 20. lokakuuta.


title: USS Bon Homme Richard (CV-31)

text: "USS Bonhomme Richard" lähti 29. lokakuuta jälleen merelle palaten Pearl Harboriin, jossa alus muutettiin joukkojen siirtotehtäviin. Alus kuljetti 8. marraskuuta - 16. tammikuuta 1946 joukkoja Tyynenmeren alueelta Yhdysvaltoihin. Operaation päätyttyä alus poistettiin palveluksesta.


title: USS Bon Homme Richard (CV-31)

text: Alus palasi palvelukseen 15. tammikuuta 1951 ja se lähti 10. toukokuuta San Diegosta Kauko-Itään. Alus liittyi 29. toukokuuta Korean rannikolla TF77:ään. Sen koneet tekivät ensimmäisen ilmaiskun 31. toukokuuta. Alus lähti 20. marraskuuta Korean rannikolta saapuen San Diegoon joulukuun puolivälissä. Se lähti 20. toukokuuta paluumatkalle liittyen TF77:ään 23. kesäkuuta. Aluksen lentokoneet tekivät iskuja Pohjois-Korean joukkoja vastaan 24.-25. kesäkuuta sekä Kojon maihinnousualueelle 12.-16. lokakuuta. Alus lähti 18. joulukuuta Korean rannikolta San Franciscoon, jonne se saapui 8. tammikuuta 1953. Alus luokiteltiin uudelleen 1. lokakuuta 1952, jolloin sen runkonumeroksi vaihtui CVA-31.


title: USS Bon Homme Richard (CV-31)

text: "USS Bonhomme Richard" poistettiin palveluksesta 15. toukokuuta 1953, kun se odotti modernisointiin pääsyä. Alus palasi palvelukseen 6. syyskuuta 1955, jolloin sille oli asennettu viisto vahvistettu lentokansi, laajempi keula, suuremmat hissit sekä höyrykatapultit. Aluksen muutostyöt saatiin päätökseen 31. lokakuuta ja se siirrettiin koeajoihin Alamedan ja San Diegon väliselle merialueelle. Operatiivisen valmiuden saavutettuaan alus palveli Tyynenmeren laivastossa tehden neljä rupeamaa Kauko-Idässä.


title: USS Bon Homme Richard (CV-31)

text: Alus poistettiin palveluksesta 2. heinäkuuta 1971 ja se poistettiin laivaston alusluettelosta 20. syyskuuta 1989. Alus romutettiin 4. helmikuuta 1992.


title: Cedrik-Marcel Stebe

text: Cedrik-Marcel Stebe (s. 9. lokakuuta 1990 Mühlacker) on saksalainen tennispelaaja. Parhaimmillaan hän on ollut kaksinpelissä ATP-listan sijalla 71 helmikuussa 2012. Junioreiden maailmanlistalla Stebe oli parhaimmillaan kuudentena syyskuussa 2008.


title: Cedrik-Marcel Stebe

text: Heinäkuussa 2011 Stebe eteni puolivälieriin MercedesCup-turnauksessa voitettuaan Nikolai Davydenkon ja Fabio Fogninin. Puolivälierissä hän hävisi Pablo Andújarille. Seuraavalla viikolla hän voitti Saksan avointen ensimmäisellä kierroksella Juan Carlos Ferreron ja toisella kierroksella jälleen Davydenkon. Kolmannella kierroksella hän hävisi Fernando Verdascolle. Stebe voitti kauden 2011 päätteeksi ATP-haastajakiertueen finaaliturnauksen, jonka loppuottelussa hän voitti Juan Ignacio Chelan.


title: 222 Lucia

text: 222 Lucia on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Palisa vuonna 1882. Pikkuplaneetta sai nimensä todennäköisesti Graf Wilczekin nuorimman tyttären mukaan. Pikkuplaneetta Lucian läpimitta on noin 55 kilometriä ja se pyörähtää akselinsa ympäri 7,80 tunnissa.


title: Juuso Hedberg

text: Josef (Juuso) Hedberg (11. toukokuuta 1851 Närpiö – 29. huhtikuuta 1919 Turku) oli suomalainen pappi ja kielimies.


title: Juuso Hedberg

text:
Hedbergin vanhemmat olivat kappalainen Johan Reinhold Hedberg ja Aurora Sofia Lagus. Hän valmistui filosofian kandidaatiksi 1875 ja toimi sitten oppikoulun opettajana 1876–1896, pisimpään Jyväskylän lyseon ruotsin kielen ja uskonnon lehtorina 1881–1896. Hedberg vihittiin papiksi 1882, vuonna 1886 hänestä tuli Savonlinnan tuomiorovasti, 1906 Helsingin pohjoissuomalaisen seurakunnan kirkkoherra ja 1908 Turun tuomiorovasti.
Hedberg kannatti innokkaasti suomalaisuusaatetta ja valistusihanteita, hän edusti pappissäätyä seitsemillä eri valtiopäivillä 1881–1906, kirjoitti sanomalehtiin, toimitti uuden suomennoksen luterilaisen kirkon tunnustuskirjoista 1897 ja julkaisi yhdessä K. Forsmanin kanssa "Anabasiin sanakirjan" 1879, samoin kuin "Uuden testamentin kreikkalais-suomalaisen sanakirjan" 1890. Viimeksi mainittu oli ensimmäinen vastaava sanakirja Suomessa.


title: Juuso Hedberg

text: Hedbergin puoliso vuodesta 1879 oli Minna Sofia Demander (k. 1928).


title: Michael Dalle Stelle

text: Michael Dalle Stelle (s. 5. heinäkuuta, 1990 Padova) on italialainen moottoriurheilija. Hän aloitti uransa karting-sarjoissa. Vuonna 2007 hän kilpaili Formula Azzurra -sarjassa sijoittuen seitsemänneksi. Seuraavana vuonna hän kilpaili Italian F3-sarjassa sijoittuen yhdeksänneksi. Hän kilpaili myös Aasian GP2-sarjassa kaudella 2008–2009 Durango-tallissa saavuttamatta pisteitä. Vuonna 2009 Stelle kilpaili Italian F3- ja Euroseries 3000 -sarjoissa. Vuosina 2010 ja 2011 Stelle kilpaili Italian GT-mestaruussarjassa.


title: USS Ticonderoga (CV-14)

text: USS Ticonderoga (runkonumero CV-14) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1947 ja 1954-1973, joina aikoina se osallistui toiseen maailmansotaan ja Vietnamin sotaan.


title: USS Ticonderoga (CV-14)

text: Alus tilattiin Newport News Shipbuilding and Drydock Companyltä Newport Newsistä Virginiasta. Sen köli laskettiin 1. helmikuuta 1943 nimellä "USS Hancock". Alus nimettiin uudelleen 1. toukokuuta 1943 "USS Ticonderogaksi". Se laskettiin vesille 7. helmikuuta 1944 kumminaan neiti Stephanie Sarah Pell ja alus liitettiin laivastoon Norfolkin laivastontelakalla 8. toukokuuta ensimmäisenä päällikkönään Dixie Kiefer.


title: USS Ticonderoga (CV-14)

text: "USS Ticonderoga" varustautui ja kuormaten lentorykmentti 80:tä Norfolkissa, kunnes alus lähti 26. kesäkuuta Brittiläiseen Länsi-Intiaan. Alus harjoitteli muun muassa lentotoimintaa matkalla saapuen Trinidadiin Port of Spainiin 30. kesäkuuta. Seuraavat kaksi viikkoa alus harjoitteli lähivesillä, kunnes se suuntasi kokkansa 16. heinäkuuta takaisin Norfolkiin. Se saapui 22. heinäkuuta, jolloin se siirrettiin telakalle havaittujen vikojen ja puutteiden korjaamiseksi.


title: USS Ticonderoga (CV-14)

text: Palvelukseen palattuaan alus lähti 30. elokuuta Norfolkista suunnaten Panamaan. Se läpäisi kanavan 4. syyskuuta jatkaen matkaa San Diegoon, jonne alus saapui 13. syyskuuta. Alukselle kuormattiin materiaalia muun muassa 77 lentokonetta sekä merijalkaväen joukkoja. Alus lähti 19. syyskuuta kohti Havaijia, ja se saapui Pearl Harboriin viisi vuorokautta myöhemmin.


title: USS Ticonderoga (CV-14)

text: Alus oli osallisena ydinaseonnettomuudessa vuonna 1965, kun Douglas A-4 Skyhawk lentokone putosi mereen sen lentokannelta lähellä Japanin rannikkoa. Lentokoneessa oli yksi 1 Mt:n B43-vetypommi, jota ei koskaan löydetty.


title: USS Ticonderoga (CV-14)

text: Kahden viimeisen tehtävänsä välissä alus oli huhtikuussa 1972 itäisellä Tyynellämerellä lähellä Samoaa osallistuen Apollo 16:n laskeutumiskapselin merestä nostamiseen ja siinä olleiden astronauttien pelastamiseen. Se osallistui sukellusveneidentorjuntaharjoitukseen Etelä-Kiinanmerellä. Syksyllä alus palasi Itäiselle Tyynellemerelle harjoitellen marraskuussa Apollo 17:n pelastamista ja joulukuussa alus nosti laskeutumiskapselin merestä lähellä Samoaa. Alus palasi San Diegoon 28. joulukuuta.


title: USS Ticonderoga (CV-14)

text:
Alus jatkoi palvelustaan vielä yhdeksän kuukautta purjehtien San Diegon edustalla ennen palveluksesta poistamiseen liittyvien toimien aloittamista. Alus poistettiin palveluksesta 1. syyskuuta 1973 ja se poistettiin alusluettelosta 16. marraskuuta.
Vuonna 1972 alus poimi merestä Apollo 16 ja Apollo 17 laskeutumismodulit.


title: 221 Eos

text: 221 Eos on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Palisa vuonna 1882. Pikkuplaneetta sai nimensä kreikkalaisen mytologian Eos-jumalattaren mukaan. Pikkuplaneetta Eos on Eos-ryhmän nimikkokappale, ja se on päävyöhykkeen asteroidiksi melko suuri sillä sen läpimitta on noin 104 kilometriä. Tätä päävyöhykkeen kohdetta ei pidä sekoittaa Maan lähelle tulevaan asteroidiin 433 Eros.


title: USS Randolph (CV-15)

text: USS Randolph (runkonumero CV-15) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1948 ja 1953-1969, jona aikana se osallistui toiseen maailmansotaan sekä Kuuban ohjuskriisiin.


title: USS Randolph (CV-15)

text: Alus tilattiin Newport News Shipbuilding and Drydock Companyltä Newport Newsistä Virginiasta. Sen köli laskettiin 10. toukokuuta 1942 ja alus laskettiin vesille 28. kesäkuuta 1944 kumminaan Guy M. Gilletten puoliso. Alus otettiin palvelukseen 9. lokakuuta 1944 ensimmäisenä päällikkönään Felix Baker.


title: USS Randolph (CV-15)

text: Yhdysvaltain puolustusministeriö ilmoitti 7. elokuuta 1968 poistavansa aluksen palveluksesta säästösyistä 49 muun aluksen kanssa. Alus siirrettiin reserviin ja se ankkuroitiin 13. helmikuuta 1969 Philadelphiaan. Se poistettiin alusluettelosta 1. kesäkuuta 1973.


title: 330 Adalberta

text: 330 Adalberta on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1910. Adalbertan pikkuplaneettanumero on pienempi kuin monien aiemmin löytyneiden pikkuplaneettojen kuten 500 Selinur tai 673 Edda, sillä Wolf oli aluksi uskonut löytäneensä uuden pikkuplaneetan 1892 X 18. maaliskuuta vuonna 1892, jolle hän antoi nimen 330 Adalberta. Myöhemmin kuitenkin selvisi ettei sitä ollut olemassa ja Wolf käytti jo antamansa nimen ja numeron uudelleen vuonna 1910 löytämälleen pikkuplaneetalle A910 CB. Koska Adalbertan absoluuttinen magnitudi (H) on 12,6, sen läpimitta on todennäköisesti välillä 8 - 19 kilometriä.


title: Ruokolahden kirkko

text: Ruokolahden kirkko, Ruokolahden seurakunnan neljäs kirkko, sijaitsee Ruokolahden keskustaajaman lähistöllä rakentamattomana säilyneessä maisemassa mäen päällä. Kirkko tapuleineen kuuluu Museoviraston valtakunnallisesti merkittävien rakennettujen kulttuuriympäristöjen luetteloon.


title: Ruokolahden kirkko

text: Puinen sisäviisteinen ristikirkon on suunnitellut Yleisten rakennusten intendentinkonttorin intendentti Ernst Lohrmann vuonna 1852. Rakennusmestari Theodor Johannes Tolpon johdolla rakennettu kirkko valmistui 1854.


title: Ruokolahden kirkko

text: Kirkon kellotapuli on rakennettu 1752 edellisen kirkon aikana. Tapuli oli määrä purkaa jo 1800-luvun alussa, koska sen pelättiin kaatuvan ja 1930-luvulla sitä oltiin myymässä Seurasaarisäätiölle. Ruokolahden vanhimpiin kuuluva rakennus on kuitenkin edelleen paikallaan.


title: Ruokolahden kirkko

text: Ruokolahden kirkko on kuuluisa myös Albert Edelfeltin tunnetusta maalauksesta "Ruokolahden eukkoja kirkonmäellä".


title: Punto banco

text:
Punto Banco on perinteinen baccarat-peli, jota pelataan pelaajan ja kasinon välillä.
Pelaajan tavoitteena on veikata, kumman käsi on suurempi. Voit lyödä vetoa myös tasapelin puolesta.
Peliä pelataan 6 tavallisella korttipakalla, jotka sekoitetaan ennen jokaista kierrosta.


title: Punto banco

text:
Pelaajalle (Punto) ja pankkiirille (Banco) jaetaan aluksi kullekin kaksi korttia ja mahdollisesti kolmas kortti kolmannen kortin sääntöjen mukaan. Kaikki kortit jaetaan kuvapuoli ylöspäin.
Arvoltaan lähimpänä 9:ää oleva käsi voittaa. Samanarvoiset kädet menevät tasan, jolloin ei pelaaja eikä pankkiiri voita.
Numerokortit 2–9 ovat kortin ilmoittaman numeron arvoisia, ässät ovat 1 ja kurkot, rouvat, jätkät ja 10:t ovat 0.
Jos käden arvo on vähintään 10, arvosta vähennetään 10. Erotus on käden arvo (esimerkiksi 13 = 3).


title: Red Dog (korttipeli)

text: Red Dog on kasinokorttipeli, jossa käytetään yhtä 52 kortin pakkaa. Kortit sekoitetaan jokaisen kierroksen jälkeen. Voitat Red Dog -pelissä, jos kolmannen kortin arvo sijoittuu kahden ensin jaetun kortin arvojen väliin.


title: Red Dog (korttipeli)

text: Jokaisella pelikierroksella jaetaan kolme korttia: kaksi kuvapuoli ylöspäin ja kolmas kuvapuoli alaspäin, kahden ensimmäisen kortin väliin. Pelaaja lyö vetoa kahden ensimmäisen kortin erotuksesta ja todennäköisyydestä, että kolmas kortti osuu kahden ensimmäisen väliin. (Erotus on kahden alkuperäisen kortin väliin jäävien korttiarvojen lukumäärä, esimerkiksi jos kaksi ensimmäistä korttia ovat 2 ja 6, erotus on 3.) Jos kolmas kortti on sama kuin alkuperäiset kortit tai niiden erotuksen ulkopuolella, jakaja voittaa. Jos kaksi ensimmäistä korttia ovat peräkkäiset, tuloksena on tasapeli, mutta jos kaksi ensimmäistä korttia ovat samat, kolmas kortti käännetään kuvapuoli ylöspäin ja pelaajalla on mahdollisuus voittaa 11:1, jos myös kolmas kortti on sama. Pelaaja voi korottaa alkuperäistä panostaan kaksi ensimmäistä korttia nähtyään.


title: Red Dog (korttipeli)

text: Huomaa, että korttien numeroarvot määräytyvät pokerissa käytettävän menettelytavan mukaisesti, joten ässä on 14 eikä 1. Kuningas, kuningatar ja sotamies ovat arvoltaan 13, 12 ja 11. Muiden korttien arvot ovat niiden nimellisarvoja.


title: Wimbledonin tennisturnaus 2004

text: Wimbledonin tennisturnaus 2004 alkoi 21. kesäkuuta ja päättyi 4. heinäkuuta 2004. Kilpailu oli järjestyksessään 118. Wimbledonin tennisturnaus. Roger Federer voitti miesten kaksinpelin ja Marija Šarapova naisten kaksinpelin, jolle voitto oli ensimmäinen Grand Slam -mestaruus. Miesten nelinpelin voittivat Jonas Björkman ja Todd Woodbridge ja naisten nelinpelin Cara Black ja Rennae Stubbs. Sekanelinpelin voittivat Wayne Black ja Cara Black.


title: Wimbledonin tennisturnaus 2004

text: Jonas Björkman / Todd Woodbridge – Julian Knowle / Nenad Zimonjić 6–1, 6–4, 4–6, 6–4


title: Wimbledonin tennisturnaus 2004

text: Cara Black / Rennae Stubbs – Liezel Huber / Ai Sugiyama 6–3, 7–6(5)


title: Wimbledonin tennisturnaus 2004

text: Wayne Black / Cara Black – Todd Woodbridge / Alicia Molik 3–6, 7–6(8), 6–4


title: Timothy J. Corbett

text: Timothy J. Corbett (10. heinäkuuta 1858 Mendota – 20. heinäkuuta 1939) oli yhdysvaltalainen roomalaiskatolinen piispa. Hän sai pappisvihkimyksensä 12. kesäkuuta 1886 Saint Paulin hiippakunnassa. 9. huhtikuuta 1910 hänet nimitettiin Crookstonin piispaksi, ja 19. toukokuuta hän sai piispanvihkimyksensä. Pääkonsekraattorina toimi John Ireland, jota avustivat James McGolrick ja James Trobec.


title: Timothy J. Corbett

text: Corbett jäi eläkkeelle 25. kesäkuuta 1938, jolloin hänet nimitettiin Vitan titulaaripiispaksi. Hän kuoli vuoden kuluttua.


title: Von Toll

text: Von Toll on baltiansaksalainen aatelissuku. Suvun tunnetuin edustaja on arktisen alueen löytöretkeilijä Eduard von Toll (1858-1902).


title: Von Toll

text: Suvun perustaja on Wittenbergissä noin vuonna 1525 syntynyt Lucas von Toll. Hän pääsi Wittenbergin yliopistoon vuonna 1544. Vuonna 1560 hän toimi Kuressaaren hallinnollisen yksikön sihteerinä, ja hänellä oli myös kartano Saarenmaalla.


title: Von Toll

text: Von Tollin aatelissuku rekisteröitiin Saarenmaalla vuonna 1711, Virossa 1746 ja Liivinmaalla 1747. Tarinan mukaan Tollien esi-isä on saarenmaalainen myyttinen sankari Suur Tõll.


title: Von Toll

text: Kukrusen kartano Itä-Virumaalla oli suvun hallussa vuoteen 1919 saakka.


title: Copa América 2015

text: Vuoden 2015 Etelä-Amerikan jalkapalloliiton CONMEBOL:n mestaruusturnaus Copa América järjestettiin Chilessä 11. kesäkuuta – 4. heinäkuuta. Turnaukseen osallistui 12 maata.


title: Copa América 2015

text: Uuden kierrätysperiaatteen mukaan vuoden 2015 turnaus oli alun perin määrä järjestää Brasiliassa. Maa alkoi kuitenkin harkita järjestämisoikeudestaan luopumista, koska sille oli jo ennestään myönnetty järjestettäviksi maanosaliittojen cup vuonna 2013, jalkapallon maailmanmestaruuskilpailut 2014 ja kesäolympialaiset 2016.


title: Copa América 2015

text: CONMEBOLin puheenjohtaja Nicolás Leoz oli ehdottanut turnauksen järjestämistä Meksikossa, vaikka tämä ei olekaan CONMEBOLin jäsenmaa. Brasilia ja Chile ryhtyivät kuitenkin neuvottelemaan siitä, että ne vaihtaisivat keskenään vuosien 2015 ja 2019 turnausten järjestämisoikeudet. Bolivian presidentti Evo Morales vastusti tätä järjestelyä ilmoittaen, että hänen maansa järjestäisi vuoden 2015 Copa Américan. Turnaus myönnettiin Chilelle toukokuussa 2014.


title: Copa América 2015

text: Otteluita pelattiin yhdeksällä eri stadionilla kahdeksassa eri kaupungissa. Loppuottelun pelipaikka oli Santiagion Estadio Nacional.


title: Copa América 2015

text: Mukana olevista maista Jamaika, joka korvasi turnauksesta vetäytyneen Japanin, ja Meksiko osallistuvat turnaukseen kutsuttuina, muut 10 kuuluvat CONMEBOLin alaisiin maihin. Kutsupaikkaa turnaukseen tarjottiin myös Kiinalle, josta maa kuitenkin kieltäytyi vedoten samaan aikaan pelattaviin vuoden 2018 MM-karsintaotteluihin.


title: Copa América 2015

text: Turnaukseen osallistuvat 12 joukkuetta oli jaettu neljään eri arvontakoriin.


title: Copa América 2015

text: Joukkueiden piti ilmoittaa 23 pelaajan nimilistansa 1. kesäkuuta 2015 mennessä. 6. kesäkuuta 2015 pelattavan UEFA:n Mestarien liigan loppuottelun ajankohta aiheutti ongelmia FC Barcelonan ja Juventuksen eteläamerikkalaisille pelaajille, jotka valittiin maansa kokoonpanoon. Turnaus alkoi 11. kesäkuuta 2015 ja FIFAn sääntöjen mukaan seurajoukkueiden piti vapauttaa pelaajansa maajoukkueen käyttöön 14 päivää ennen kansainvälisen turnauksen alkua. Tämä jätti pelaajille alle viiden päivän valmistautumisajan turnaukseen.


title: Copa América 2015

text: Lopullinen kuuden erotuomarin sekä heidän avustavien tuomariensa lista julkaistiin 23. toukokuuta 2015.


title: Copa América 2015

text: Lohkovaiheessa 12 joukkuetta oli jaettu kolmeen neljän joukkueen muodostamaan alkulohkoon. Jokainen joukkue kohtasi lohkossa toisensa yhden kerran. Lohkoissa ensimmäiseksi, toiseksi ja kaksi parhaiten kolmanneksi sijoittunutta joukkuetta pääsivät puolivälierävaiheeseen.


title: Copa América 2015

text: Sijoitusten määräytyminen alkulohkoissa


title: Copa América 2015

text: Lohkosijoitukset ratkaistiin seuraavasti:


title: Copa América 2015

text: Kellonajat Chilen normaaliaikaa (GMT–3).


title: Copa América 2015

text:
Lohkovaiheen päätyttyä lohkossaan kolmanneksi sijoittuneet joukkueet asetettiin keskinäiseen vertailuun, josta kaksi parasta joukkuetta selvisi puolivälieriin.
Pudotuspeleissä (pl. loppuottelu) ottelun ollessa tasatuloksessa varsinaisen peliajan jälkeen, tulos ratkaistaan rangaistuspotkukilpailulla. Loppuottelussa pelataan ensin 30 minuutin jatkoaika, kahdessa 15 minuutin jaksossa. Jos tilanne on tasan jatkoajankin jälkeen, ottelun tulos ratkaistiin rangaistuspotkukilpailulla.


title: Copa América 2015

text: Turnauksen parhaat maalintekijät olivat neljä maalia viimeistelleet Perun Paolo Guerrero ja Chilen Eduardo Vargas.


title: Copa América 2015

text: 4 maalia:


title: Copa América 2015

text: 3 maalia:


title: Copa América 2015

text:
2 maalia:
1 maali:
Oma maali:


title: USS Hancock (CV-19)

text: USS Hancock (runkonumero CV-19) oli Yhdysvaltain laivaston Essex-luokan lentotukialus. Alus oli palveluskäytössä vuosina 1944–1947, 1954-1956 ja 1956-1976, joina aikoina se osallistui toiseen maailmansotaan sekä Vietnamin sotaan.


title: USS Hancock (CV-19)

text: Alus tilattiin Bethlehem Steel Compnayltä Fore Riverin telakalta Quincystä Massachusettsista. Sen köli laskettiin 26. tammikuuta 1943 "USS Ticonderogana", mutta se nimettiin uudelleen 1. toukokuuta "USS Hancockiksi". Alus laskettiin vesille 24. tammikuuta 1944 kumminaan laivaston ilmailuosaston johtaja kontra-amiraali Ramseyn puoliso. Alus liitettiin laivastoon 15. huhtikuuta 1944 ensimmäisenä päällikkönään Fred C. Dickey.


title: USS Hancock (CV-19)

text: VArustamisen päätyttyä Bostonissa ja vastaanottotestien päätyttyä Trinidadissa ja Venezuelan rannikolla alus palasi Bostoniin muutostöitä varten 9. heinäkuuta. Alus palasi palvelukseen 31. heinäkuuta aloittaen matkansa Panaman kanavan kautta San Diegoon ja edelleen Pearl Harboriin, josta se jatkoi matkaansa 24. syyskuuta liittyäksen 5. lokakuuta amiraali W. F. Halseyn 3. laivastoon Ulithissa. Alus liitettiin kontra-amiraali Boganin komentamaan TG38.2:een.


title: USS Boxer (CV-21)

text: USS Boxer (runkonumerot CV-21, CVA-21 ja CVS-21) oli Yhdysvaltain laivaston Essex-luokan lentotukialus. Alus oli palveluskäytössä vuosina 1945–1969. Se ei kerennyt valmistua ennen toisen maailmansodan päättymistä, mutta se osallistui Korean sotaan.


title: USS Boxer (CV-21)

text: Alus tilattiin Newport News Shipbuilding and Drydock Companyltä Newport Newsistä Virginiasta. Sen köli laskettiin 13. syyskuuta 1943 ja alus laskettiin vesille 14. joulukuuta 1944 kumminaan Lousianan senaattorin tytär neiti Ruth D. Overton. Alus liitettiin laivastoon 16. huhtikuuta 1945 ensimmäisenä päällikkönään D. F. Smith.


title: USS Boxer (CV-21)

text: Alus valmistui liian myöhään ottaakseen osaa toisen maailmansodan sotatoimiin. Se liittyi elokuussa 1945 Yhdysvaltain Tyynenmeren laivastoon San Diegossa, jonka jälkeen se oli syyskuusta 1945 alkaen Guamissa TF77 lippulaivana vastaten länsi Tyynenmeren alueesta. Lippulaivana ollessaan alus vieraili Japanissa, Okinawalla, Filippiineillä ja Kiinassa. Alus lähti 23. elokuuta 1945 Yhdysvaltoihin ja se saapui 10. syyskuuta San Franciscoon, jonka jälkeen se palveli Yhdysvaltain länsirannikolla.


title: USS Boxer (CV-21)

text: Alus palasi Kauko-Itään 11. tammikuuta 1950, josta se palasi San Diegoon 25. kesäkuuta. Korean sodan alkaessa alus toimi lentokoneiden kuljetusaluksena. Alus teki 14.–22. heinäkuuta Tyynenmeren ylitys ennätyksen kannellaan 150 lentokonetta sekä tuhat sotilasta. Paluumatkallaan 27. heinäkuuta – 4. elokuuta se teki uuden ennätyksen. Pikaisen telakalla käynnin jälkeen alus lähti takaisin Kauko-Itään 24. elokuuta, missä se liittyi TF77:ään.


title: USS Boxer (CV-21)

text: Aluksen lentokoneet tukivat Inchonin maihinnousua 15. syyskuuta sekä muita maavoimien operaatioita aina marraskuuhun saakka, jolloin se aloitti paluumatkansa Yhdysvaltain länsirannikolle. Kotimaahan päästyään alus siirrettiin telakalle.


title: USS Boxer (CV-21)

text: "USS Boxer" lähti San Diegosta toiselle Korean matkalleen 2. maaliskuuta 1951. Se liittyi jälleen TF77:ään tukien maajoukkojen operaatioita. Alus palasi San Franciscoon 24. lokakuuta, josta se lähti kolmannelle Korean matkalleen 8. helmikuuta 1952. Aluksen koneet osallistuivat 23.–24. kesäkuuta iskuihin Pohjois-Korean vesivoimaloita vastaan. Aluksella 5. elokuuta syttyneessä hangaaripalossa sai surmansa yhdeksän merimiestä ja kaksi loukkaantui pahoin. Jokosukassa Japanissa 11.–23. elokuuta tehtyjen tilapäiskorjausten jälkeen alus palasi Korean rannikolle jatkamaan palvelustaan. Alus saapui 25. syyskuuta San Franciscoon, jossa se oli korjattavana aina maaliskuuhun 1953 saakka.


title: USS Boxer (CV-21)

text: Alus lähti 30. maaliskuuta 1953 Korean rannikolle, jossa se osallistui sotatoimiin kuukautta myöhemmin. Alus osallistui sodan päättäneisiin operaatioihin, jonka jälkeen se jatkoi palvelustaan Aasian vesillä aina marraskuuhun. Sodan jälkeen alus teki vielä kolme matkaa Kauko-Itään, vaikka pääosin se partioi Yhdysvaltain länsirannikolla.


title: USS Boxer (CV-21)

text: "USS Boxer" luokiteltiin lokakuussa 1952 uudelleen CVA-21:ksi ja 15. marraskuuta 1955 CVS-21:ksi. Alus poistettiin palveluksesta 1. joulukuuta 1969 ja se poistettiin laivaston alusluettelosta samana päivänä.


title: RN Caio Duilio (1876)

text: RN Caio Duilio () oli Italian kuningaskunnan laivaston vuonna 1876 vesillelaskettu Duilio-luokan ironclad-taistelulaiva.


title: RN Caio Duilio (1876)

text: Alus tilattiin Castellamaren telakalta ja sen köli laskettiin 6. tammikuuta 1873. Alus laskettiin vesille 8. toukokuuta 1876 ja se valmistui 6. tammikuuta 1880.


title: RN Caio Duilio (1876)

text: Alus riisuttiin aseista 27. kesäkuuta 1909 ja siitä tehtiin hiili- ja öljyproomu. Samalla aluksen nimeksi tuli "GM40".


title: RN Enrico Dandolo (1878)

text: RN Enrico Dandolo () oli Italian kuningaskunnan laivaston vuonna 1878 vesillelaskettu Caio Duilio -luokan ironclad-taistelulaiva.


title: RN Enrico Dandolo (1878)

text: Alus tilattiin La Spezian laivastontelakalta ja sen köli laskettiin 6. tammikuuta 1873. Alus laskettiin vesille 10. heinäkuuta 1878 ja se valmistui 11. huhtikuuta 1882.


title: RN Enrico Dandolo (1878)

text: Alus poistettiin alusluettelosta vuonna 1920.


title: Luettelo jalkapallon Mestarien liigassa pelanneista suomalaisista

text: Tämä on luettelo jalkapallon Mestarien liigassa pelanneista suomalaisista. Luettelo sisältää ne suomalaiset pelaajat, jotka ovat edustaneet joukkuettaan Mestarien liigan lohkovaiheiden otteluissa kyseisen kauden aikana.


text: Mestarien liigassa on pelannut kauden 2017–18 loppuun mennessä 37 suomalaista pelaajaa. Mestarien liigan voiton on saavuttanut kaksi suomalaispelaajaa, Jari Litmanen Ajaxissa kaudella 1994–95 ja Sami Hyypiä Liverpoolissa kaudella 2004–05. Ainoa suomalaisseura, joka on pelannut Mestarien liigan lohkovaiheessa, on Helsingin Jalkapalloklubi kaudella 1998–99.


title: Pekka Terävä

text: Pekka Terävä (s. 1967 Turku) on suomalainen keittiömestari ja ravintoloitsija, joka voitti vuonna 1995 Vuoden kokki -kilpailun. Hän omistaa yhdessä Petri Lukkarisen ja Teuvo Salmisen kanssa ravintola Olon Pohjois-Esplanadilla Helsingissä (osa Olo Group Oy:tä). Ravintolan on valinnut Suomen Gastronomien Seura Vuoden ravintolaksi 2009. Olo sai ensimmäisen Michelin-tähtensä 2011. Suomalaiset keittiömestarit ja kokit valitsivat vuonna 2014 Terävän Kokkien kokiksi.


title: Pekka Terävä

text: Terävä valmistui kokiksi Suomen Joutsenen ravintolakoulusta vuonna 1987. Hän on siitä lähtien työskennellyt kokkina, keittiömestarina ja keittiöpäällikkönä lukuisissa ravintoloissa. Terävä on saavuttanut menestystä useissa kansainvälisissä kokkikilpailuissa sekä yksin että Suomen kokkimaajoukkueen jäsenenä. Terävä palkittiin 11.3.2017 pohjoismaisen ruokakulttuurin eteen tehdystä työstä Stockholm Culture Awards -tunnustuksella. Vuonna 2018 Pekka Terävä sai Ranskan valtiolta kunnianosoituksena "Ordre Du Mérite Agricole" -ritarin arvon.


title: Pekka Terävä

text: Pekka Terävä toimii ravintoloitsijana myös Gastrobar Emossa Helsingissä, sekä yhdessä keittiömestari Henry Tikkasen ja Pasi Heinosen kanssa Serlachius-museo Göstan yhteydessä Mäntässä toimivassa Gösta-ravintolassa, joka pyrkii kehittymään Euroopan parhaaksi museoravintolaksi ja on saanut suitsutusta aterioistaan. Ravintolan ja taidemuseon tiloissa vuosittain järjestettävästä, koti- ja ulkomaisten huippukokkien loihtimia aterioita tarjoava "Mänttä Food & Art" -tapahtuma on noussut Suomen arvostetuimpien fine dining -ruokatapahtumien joukkoon. Tapahtuma on osa Terävän käynnistämän "Food Camp Finland"in toimintaa.


title: Pekka Terävä

text: Terävä on yhdessä Petri Lukkarisen ja Teuvo Salmisen kanssa ravintola-alalla toimivan Olo Group Oy:n omistaja. Yritykseen kuuluvat Ravintola Olo, Olo Garden & Bar, Ravintola Emo ja Ravintola Gösta sekä viinejä verkossa myyvä Bottlescouts.com sekä Food Camp Finland Oy. Vuonna 2016 ravintolakonsernin liikevaihto oli 4,3 miljoonaa euroa ja se työllisti 68 henkilöä. Tilikauden tulos oli 0,26 miljoonaa euroa.


title: Omen

text: Omen (lat.) tarkoittaa ennettä tai ennusmerkkiä, laajemmin myös ilmiötä, joka ennustaa tulevaisuuden tapahtumia. Alkujaan sana on merkinnyt ääntä, joka katsottiin enteilevän hyvää tai pahaa.